ALLAHŞÜKÜR PAŞAZADƏNİN XANIM MÜAVİNİ HAQDA ŞOK İDDİA – QMİ-nin ailə problemləri üzrə müavini Qəmər Cavadlı mərhum qardaşının ailəsindən “miras payı” istəyir... » Gender.az\nALLAHŞÜKÜR PAŞAZADƏNİN XANIM MÜAVİNİ HAQDA ŞOK İDDİA – QMİ-nin ailə problemləri üzrə müavini Qəmər Cavadlı mərhum qardaşının ailəsindən “miras payı” istəyir...\nGender.az-ın məlumatına görə, “Hürriyyət”in redaksiyasına daxil olan məktubda deyilir ki, şikayətçi Cavadlı Ülviyyə Səmədağa qızı 3 oğul övladının atası Cavadlı Lətif Aydın oğlunu bu ilin avqustunda itirib. Övladlari ilə çətin vəziyyətdə qalan Ülviyyə xanım təkbaşına, atasız qalan övladlarını necə saxlayacağı barədə, onların müqəddəratının necə olacağı haqda düşündüyü zaman qaynanası ilə baldızı ona daha bir zərbə vurub.\nBelə ki, həyat yoldaşını itirəndən sonra Ülviyyə Cavadlı, övladlarının gələcəyini təmin etmək üçün çıxış yolunu yaşadıqları evi satıb, daha kiçik bir mənzilə köçməkdə görür. Amma Lətif haqq dünyasına qovuşduqdan sonra mərhumun bacısı - Cavadlı Qəmər Aydın qızı və anası - Cavadlı Nailə Bəybala qızı Ülviyyə xanıma bildirilər ki, əgər evi satmaq fikrinə düşsə, əldə ediləcək vəsaitdən onlara da pay düşür, özü də azı 30 min ABŞ dolları məbləğində.\nBu planı quran, 81 yaşlı ahıl qayınanasını da öz məkrli planına alət edən tərəf isə, şikayətçinin dediyinə görə, baldızı Qəmər Cavadlır.\nQeyd edək ki, jurnalist, tədqiqatçı, filologiya üzrə fəlsəfə doktoru Qəmər Cavadlı uzun illərdir Qafqaz Müsəlmanları İdarəsində (QMİ) çalışır, QMİ-nin ictimaiyyətlə əlaqələr və ailə problemləri (?!) üzrə sədr müavinidir. Maraqlısı odur ki, Qəmər xanım müsəlman dini idarələri tarixində bu statusu qazanan ilk qadındır. Əslində, bu xoş və qürurverici statusdur, amma… sözügedən statusun sahibinin doğma qardaşının övladlarına qarşı sərgilədiyi münasibət heç də ürəkaçan deyil.\nYeri gəlmişkən, qeyd edək ki, mərhum qardaşının övladlarından biri ağır xəstədir və davamlı olaraq müalicə kursları keçməlidir.\nÇalışdığı yerdə böyük gəliri olmayan Ülviyyə Cavadlının belə bir vəziyyətdə böyük zəhmət bahasına qurduğu ev-eşiyini satışa çıxarmaqdan başqa nə çarəsi ola bilərdi ki? Qəmər xanımın qardaşının çarəsiz durumda olan ailəsinə qarşı qaldırdığı iddia isə milli-mənəvi, eləcə də dini dəyərlərdən çox-çox uzaqdır.\nMaraqlıdır, görəsən hörmətli Allahşükür Paşazadə ailə problemləri üzrə müavininin öz ailəsində yaratdığı və dini, mənəvi dəyərlərə sığmayan problemləri barədə məlumatlıdırmı?\nÜmid edirik ki, Şeyximiz bu olaylardan məlumatsızdır, əks təqdirdə bu problemin yaşanmasına izn verməzdi..\nQMİ-nin, yəni Şeyx həzrətlərinin ictimaiyyətlə əlaqələr və ailə problemləri məsələləri üzrə sədr müavini Qəmər xanımın şəxsən özünə və ailə üzvlərinə məxsus mülklərinin, varidatının bir hissəsinin siyahısını diqqətinizə çatdırırıq:\n1. Xırdalan şəhərində “Milyonçular məhəlləsi” adlanan ərazidə 3 mərtəbəli villa.\n2. Mərdəkan qəsəbəsində 2 mərtəbəli villa.\n3. Həsən Əliyev (keçmiş İnqilab) küçəsində yeni yaşayış binasında oğlu Elturan üçün alınmış mənzil.\n4. Riyad “Gənclik şəhərciyi”ndə qızı Selcan Qasımovaya aid mənzil.\n5. Riyad “Gənclik şəhərciyi”ndə oğlu Elturan Qasımovun adına olan mənzil.\n6. Yasamal rayonu, Mirəli Seyidov küçəsi 16-da qaynanası Cavadlı Nailənin yaşadığı 3 otaqlı mənzil. Bu mənzil də Qəmər Cavadlının qızı Selcanın adına alınıb.\n7. Şamaxı şəhərinin Mədrəsə kəndində bağ evi- oğlu Elturan Qasımovun adına.\n8. Türkiyənin İstanbul şəhərində 2 mənzil.\n9. Quba rayonu ərazisində hektarlarla torpaq sahəsi.\nSizcə, əlavə şərhə ehtiyac var?\nBu yerdə şikayətçi Ülviyyə Cavadlının məktubuna müraciət edirik:\n“Qardaşı haqq dünyasında olan Qəmər xanım Fatimeyi-Zəhranın şəhadəti günü mənə ultimatum yollayaraq, qardaşının müalicəsinə xərclədiyi pulu geri verməyimi tələb etdi. Belə çıxır ki, doğma qardaşının müalicəsinə xərclədiyi pulu ona halal etməyib. Halbuki, dindən uzaq insanlar belə, haqqa qovuşanlara haqqını halal etməyi özünə borc bilir.\nQardaşı can üstə olanda, dünyasını dəyişəndə Qəmər xanım Quşadasında istirahət edirdi. Onun bütün əziyyətini mən çəkdim. Dəfn mərasimini mən təşkil etdim, üç məclicini verəndə bacısı istirahətini başa vurub təşrif buyurdu. Özü də mənə dedi ki, bu ev, yəni yaşadığımız ev, qardaşım Lətifin balalarınındır, mənim xirtdəyə qədər (əli ilə xirtdəyini göstərdi) malım-mülküm var, bu ev bizə lazım deyil. Bizə kömək et, hüzürü yola verək, heç kimimiz yoxdur. Düz qırx gün evim gəl-getli oldu. Başsağlığına gələnlərin qulluğunda durdum. Bu da “çox sağ ol”ları.\nSonradan məlum oldu ki, anası ilə xalası Qəmər xanımın tapşırığı ilə bütün aidiyyati qurumları gəzib, evi öz adlarına keçirməyə çalışıblar. Evin sənədləri məndə olduğundan, saxta yollara əl atmağa cəhd göstəriblər, rüşvət hesabına balalarımın evini əllərindən almağa çalışıblar. Evin kupçasını düzəliş üçün təqdim ediblər. Kupçanın üzərində belə də yazılıb: “düzəlişə verilsin”. Amma yoldaşımın ölüm kağızını tapa bilmədikləri üçün, həm də sistemdə evli və üç oğul atası olduğu göründüyündən, düzəliş etdirməyi bacarmayıblar. Məcbur qalıb üç ay sonra evin kupçasını mənə verdilər və dedilər ki, bilirsən nə var, biz vərəsəyik, bu evdə bizim də payımız var.\nO boyda var-dövləti olan bacı Türkiyədə istirahət edəndə böyük oğlum atasını dövlət hesabına dializə aparırdı. Xəstə oğlum bu günə qədər atasının dünyasını dəyişdiyindən xəbərsizdir. Hələ də elə bilir ki, atası Türkiyədə müalicə olunur. Deyir ki, atamın telefonu evdə qalıb. Onu kimə verim ki, təyyarə ilə aparıb atama çatdırsın? Türkiyədə təhsil alan böyük oğlum hər dəfə görüntülü zəng vuranda ondan atasını soruşur. “Atamın vəziyyəti necədir? Ona baş çəkirsən, vəziyyətini öyrənirsən? Heyif ki, atamın telefonunu sənə verməyi unutdum, indi atamla danışardım, səsini eşidərdim”,- deyir hər dəfə.\nAxı bu uşaqlar onların-ana ilə qızının doğmalarıdır, dünyasını dəyişən əzizlərinin yadigarlarıdır. İnsafdandırmı, onların malına, mülkünə göz dikmək? Ev də bir ev ola. 1 mərtəbəli damdır. 81 yaşlı ana Yasamalın mərkəzində üçotaqlı mənzildə yaşayır, bacının malının, mülkünün sayı-hesabı yoxdur, bununla belə atasız uşaqların evinə göz dikiblər.\nYoldaşım “Jiquli” markalı maşınını satmışdı. Üç il əvvəl, onu insult vurandan sonra, o zaman yenicə Türkiyədəki universitetlərdən birinə daxil olan böyük oğlum Üveysin təhsil haqqını ödəmək üçün maşının pulunu açıqcaya qoyub bibisinə verdim. Sentyabr ayında oğlumu Türkiyəyə aparıb həmin pulla yerbəyer etdi, mart ayına qədər otel pulunu ödəyib gəldi. Qalan puldan hər ay 300 manat götürüb Üveysə yollayırdı. Mart ayında isə uşağa dedi ki, daha mənə yazma, sənin pulun bitdi, bundan sonra sənə bir qəpik də yollayan deyiləm. Onu vətənə gətirtmək üçün burada zülm çəkdim. 260 manat maaş alıram. Oğlum qaldığı mənzilin kirayə haqqını ödəyə bilsin, orada ac qalmasın deyə, övladlarımın boğazından kəsib o pulu yığmışam, üstünü də düzəldib mart ayından avqust ayına qədər Türkiyəyə yollamışam.\nPandemiya dönəmində oğlumun 18 yaşı tamam olmadığı üçün ölkəni tərk etmək izni yox idi. Onu oradan gətirtmək üçün olmazın əziyyət çəkdim. Təyyarəyə bilet 700 dollar idi. Qohum-əqrəbam sağ olsun, onlar yardım etməsə, oğlumu vətənə qaytara bilməyəcəkdim.\nÖtən il oğlum onlayn təhsil aldı. Bu il isə yoldaşımın yas mərasimindən yığılan puldan bibisi gətirib oğluma 185 manat bilet pulu verdi, 200 manat da masanın üzərinə qoyub uşağa dedi ki, bunu da cib xərcliyi edin, ya da istəsəniz, qazın, işığın pulunu ödəyin. Yası bu evdə vermişik axı.\nHalbuki, o, Qusadasında dincələndə mən məzuniyyət pulumu Üveysə verdim ki, taksi tutub atasını dializə aparsın. Çox vaxt da təcili yardım maşını ilə aparmalı olurdu. Çünki vəziyyəti çox ağır idi. Əksər xəstəxanalar onu dializə qəbul etmirdi. 18 yaşlı oğluma ərizə yazdırmışdılar ki, atana nəsə olsa, biz məsuliyyət daşımırıq. Nə ana, nə bacı, nə də qardaş xəstə əzizləri ilə maraqlanmırdı, ona baş çəkməyə gəlmirdi. Bircə gələn xalası oğlu idi. Onun özü həkimdi, xəstəxanada işi çox olurdu deyə,qaça-qovla gəlib gedirdi.\nXəstə olanda heç bir əzizi onunla maraqlanmırdı, indi isə əmisi can verəndə gəlib ona baş çəkməyən hansısa saytda çalışan qardaşı oğlu Aydın Cavadlı mənə və övladlarıma qarşı edilən haqsızlıqla bağlı yazılan məqalələri saytlardan pozdurur. Ona demək istəyirəm ki, axı, söhbət doğma əminin övladlarından gedir. Sənsə onların tərəfini tutmaqdansa, onlara qarşı haqsızlıq edən bibinin tərəfini tutursan. Nəyə görə? Bibin vəzifəli, pullu olduğu üçünmü?\nMən evimi kefimdən satmıram ki. Təkbaşına üç ovlad böyüdürəm. Ata-anam yaşlı, xəstə insanlardır, qardaşlarım öz ailələrini güclə dolandırır. Oğlumun biri xaricdə təhsil alır, biri isə xəstədir. Özü də xəstəliyi təkcə fiziki deyil. 13 yaşı var, amma qavraması 4-5 yaşlı uşaqdakı kimidir. Anadan olandan müalicə olunur. Amma xüsusi irliləyiş yoxdur. Həkimlər Almaniyada müalicə etdirməyi məsləhət görür. Bunun üçün isə külli miqdarda maddi vəsait tələb olunur. Yetkinlik yaşına çatanadək müalicə olunmasa, sonra heç bir müalicənin faydası olmayacaq. 81 yaşlı nənəsinə 60 min verməkdənsə, oğlumu müalicə etdirərəm, böyük oğlumun arzusu da gözündə qalmaz. Təhsilini başa vurub istədiyi peşənin sahibi olar. Biz görmüşük ki, ata dünyasını dəyişəndə əmi, bibi, nənə, baba onun övladlarına sahib çıxır, onları öz qanadı altına alır, bizimkilər isə əksinə bizdən pul tələb edir. Belə zülm olar?\nNə qədər pul xərcləyib axı qardaşının müalicəsinə? Belə yaxşı müalicə etdirmişdisə, niyə dünyadan köçdü? Bir də, yad üçün etməyib ki, nə edibsə, doğma qardaşı üçün edib. Əgər o, qardaşına haqqını halal etmirsə, mən halallıq üçün evin pulundan ona verərəm. Buna da razıyam. Təki sənədlər qaydaya salınsın, ev satılsın, təki məndən əl çəksinlər. 5min, 10 min...nə qədər versəm, gözləri doyar, görəsən? Vallah onların yerinə mən xəcalət çəkirəm.\nAy Qəmr xanım, sən özün atasızlığın acısını çəkmisən axı. Anan səni, qardaşlarını min cür əzab-əziyyətlə böyüdüb. Bəs necə olur ki, indi doğma qardaşının yetim balalarına qarşı belə insafsız davranırsan? O qədər malın, mülkün ola-ola qardaşının balalarının daxmasına necə göz dikə bilirsən? Niyə gözün doymur? Uşaqlıq travması imkan vermir? Uşaqlıqda yaşadığın acılar, yoxsulluq səni olğunlaşdırmaq əvəzinə, azğınlaşdırıb deyəsən. Nə deyim vallah. Allah sənə hidayət versin.\nİllər əvvəl, biz onda yenicə ailə qurmuşduq. Hamımız eyni həyətdə yaşayırdıq. Şirşov küçəsi 5-də (indiki Almas İldırım küçəsi) böyük mülkləri vardı. Yoldaşımgilin ogey əmilərinin oğlu həyətdəki evlərdən birində qalırdı. Yetim oğlan idi, nə atası vardı, nə də anası. Əsgəri xidmətdən qayıdanda gördü ki, yaşadığı daxmanı söküblər, məcbur qalıb yataqxanada yaşamalı oldu. İllər sonra evi olan bir qızla ailə həyatı qurdu. Sözügedən mülk satılanda xanımının evini bəhanə edib oğlana düşən payı vermədilər, yetimin haqqına girdilər. Demək, elə o vaxtdan acgöz xislətli imişlər. Həmin adamın xanımı yoldaşımın yas məclisində iştirak edirdi, özünü insult vurduğundan evdən çıxa bilmir.\nOnu da deyim ki, üç il əvvəl yoldaşımla rəsmən ayrılmışıq. Ayrılsaq da, övladlarımıza görə mütəmadi əlaqə saxlayırdıq, münasibətlərimiz də normal idi. Həyatdı, hər kəsin başına gələ bilər. Biz ayrılanda yoldaşım mənə dedi ki, ev sənin və balalarımındır, mən öz payımı balalarıma verirəm. Ona görə də əmlakın bölünməsinə dair iddia ərizəsi verilmədi. Mən ona, o mənə etibar edirdik, aramızda şifahi razılaşma vardı. Nə biləydim ki, amansız ölüm onu vaxtsız aparacaq, doğmaları da mənə, övladlarıma qarşı bu cür haqsızlıq edəcək?! Əslində bu gün qaynanamla baldızım mənimlə mal-mülk söhbəti etməklə ilk növbədə Lətifə qarşı hörmətsizlik edir, onun ruhunu incidir”.\nTəbii ki, sözügedən məsələnin təkcə mənəvi deyil, hüquqi tərəfinin də araşdırılmasına ehtiyac var. Əslində qanunvericiliyə görə, mülk birgə nikah dövründə əldə edilibsə, atanın ölümündən sonra mülkün yarısı anaya çatır və əlavə olaraq atanın payı da ana və övladları arasında bərabər bölünür. Yəni anaya 50%+ atanın payından çatan hissə verilir. Maraqlıdır, cütlük rəsmən boşandığı halda əmlak bölgüsü necə aparılmalıdır?\nSualımızı hüquqşünass Bəhruz Bayramov cavablandırır: “Əmlak bölgüsü zamanı iki azyaşlı uşağın nümayəndəsi kimi anaları çıxış edəcək. Amma nigah pozulduğuna və xanım vaxtında əmlak bölgüsü iddiası qaldırmadığına görə, ona vərəsəlik hüququ düşmür. Əsas vərəsələr övladlardır. Məcburi pay anlayışı var. Yəni mülkün yarısı uşaqlara çatır, yerdə qalan 50 faizi isə üç oğul və mərhumun anası arasında bölünür, anaya haradasa 15 faiz pay düşür. Amma əmlak bölgüsünü icra etmək üçün əvvəlcə miras açdırmalı və evi öz adlarına keçirməlidirlər”.\nGöründüyü kimi, qanun qaynana və dolayısı ilə baldızın tərəfindədir. Demək, ümid yalnız onların insafına qalır...


Dünyada mobil telefonların satışında smartfonların payı son bir ildə 55%-dən 65%-ə yüksəlib - Report.az\nDünyada mobil telefonların satışında smartfonların payı son bir ildə 55%-dən 65%-ə yüksəlib Dünyada mobil telefonların satışında smartfonların payı son bir ildə 55%-dən 65%-ə yüksəlib 28 Avqust, 2014 13:25 Bakı. 28 avqust. REPORT.AZ/ Cari ilin II rübündə dünyada genişzolaqlı mobil internet şəbəkəsinə qoşulmaların sayı 6,8 mlrd. təşkil edib, 80 mln. yeni qoşulma qeydə alınıb.\nÖtən ilin müvafiq dövrü ilə müqayisədə abunəçi bazası 6%, analoji rüblə müqayisədə 1% artıb. Bu ilin II rübündə 300 mln. smartfon satılıb. Smartfonların mobil telefonların satışında payı 2013-cü ilin II rübündəki 55%-dən 65%-ə yüksəlib. Genişzolaqlı mobil internet abunəçilərinin 35%-i smartfonlardan istifadə edib ki, bu da bazarın böyük artım potensialına malik olmasından xəbər verir. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Ermənistana keçən qadın Azərbaycan tərəfə qaytarılıb. Apa-nın məlumatına görə, Gədəbəy sakini Qətibə Ələkbərova bu gün Azərbaycan tərəfə təhvil verilib. Beynəlxalq Qızıl Xaç Komitəsinin (BQXK) Azərbaycan nümayəndəliyi də Azərbaycan ...\nİstanbulun Veznecilər rayonunda terror aktı törədən kamikadzenin görünt�...\nOrucluqda insanları narahat edən əhəmiyyətli problemlərdən biri də ağız qoxusudur. Me...\nSalyan İcra Hakimiyyətində müavin qalmaqalı\nSevindik Hətəmovun Salyan rayonuna icra başçısı təyinatından 3 ay keçdi. Salyana ayaq basdığı gündən insanların qarşısına böyük vədlərlə çıxan yeni icra başçısı 3 aylıq fəaliyyəti ilə əslində sələfi Tahir Kərimovdan heç nəylə fərqlənmədiyini ...\n'Sovetski''də tarixi binanı sökməyə çalışırlar: Sakinlər etiraz edirlər - FOTOLAR\nBinəqədi məktəbində şagirdinə təcavüz edildiyinə görə döyülən müəllim danışdı\nBinəqədi rayonundakı Qubadlı rayon Xanlıq kənd 1 saylı tam orta məktəbdə şagirdini döyməkdə ittiham olunan ...\nDİQQƏT! 6 yaşı tamam olmayan uşaqların vaxtından əvvəl I sinfə qəbulu başlandı\n"Ey iman gətirənlər, sizdən əvvəlkilərə yazıldığı kimi sizə (də) oruc yazıldı və qərara alındı, (ki,) bəlkə (ruhunuz qüvvətlənsin və nəfsi istəklərdən) çəkinəsiniz". ("Bə...\nSel sularında boğuldu - SAMUX sakini\nSamuxda Qaraçanaq kənd sakini, 1966-cı il təvəllüdlü Kamil Yolçu oğlu İlyasov sel sularında boğulub. ...\nMetroda intim münasibətdə olan cütlüyün görüntüləri yayıldı - FOTO\nTürkiyənin İzmir şəhərində metro vaqonunda çəkilən görüntülər ölkənin gündəminə gəlib. ...\nTürkiyədəki terror aktını kürd təşkilatı üzərinə götürdü\nNəqliyyat naziri Ziya Məmmədovun oğlu Anar Məmmədovun biznes şəbəkəsi ilə mətbuatda silsilə yazılar yayımlanıb. Son günlər Ziya Məmmədovun yenidən aktivləşməsi və rəqiblərinə əzələ nümayişindən sonra sosial şəbəkələrdə nazir oğlu A...\nŞOK! Valideyn məktəb direktorunun müavinini xəstəxanalıq etdi! - BİNƏQƏDİDƏ!\nKərəm Mirzəyev adına Qubadlı rayon Xanlıq kənd 1 saylı tam orta məktəbində qalmaqal baş verib. Bu barədə Gununsesi.i...\nƏrdoğana icazə vermədilər ki, Məhəmməd Əlinin... FOTOLENT\nMəşhur "Mado" restoranı bağlandı? — AÇIQLAMA\nNizami küçəsində yerləşən məşhur türk restoranı olan "Mado" (yeni filial) fəaliyyətini dayandırıb. Əməkdaşımız restoranın təhlükəsizl...\nYay orucu, isti hava və qidalanma ilə bağlı bilinməyənlər...\nİnanclı insanlar yay sınağından necə çıxa bilər? ...\nƏli İnsanov: ''Heç bir təhdid məni mübarizəmdən çəkindirə bilməz''\nİyunun 9-da Azərbaycan Ali Məhkəməsi hakim İnqilab Nəsirovun sədrliyi ilə sabiq səhiyyə naziri Əli İnsanovun kassasiy...\nZaqatalaya qar yağıb - FOTO\nBöyük Qafqaz sıra dağlarının cənub ətəyinə, Zaqatalaya qar yağıb. ...\n"Microsoft"un yaradıcısı Afrikada yoxsulluğa son qoymağın yolunu tapıb\n"Microsoft"un yaradıcısı Bill Qeyts tropik Afrikada insanları aclıq və kasıblıqdan qurtarmaq üçün toyuq yetişdirməyin yaxşı fikir oldu...\nGənc alimin "Rus dilində təhsil ləğv olunsun" təklifinə sabiq təhsil nazirindən dəstək\nSon günlər ən çox müzakirə edilən mövzulardan biri də rus dilli təhsilin ləğv edilməsidir. Bir çoxları ləğvin vacib olduğunu deyir....\nZəvvarları daşıyan avtobus aşıb, 32 nəfər ölüb, 12 nəfərsə yaralanıb\nSudanda zəvvarları daşıyan avtobus qəza törədib. ...\nPaşazadələrin həbsdəki şəriki səfirliklərə məktub yolladı\n“Cavansır Paşazadə və onun qardaşı Allahşükur Paşazadənin sifarişi olduğuna görə...” ...\nMəscidi yandıranların məhkəməsi başlayıb\nBakının Suraxanı rayonunda Qaraçuxur məscidini yandırmaqda ittiham olunan Elnur Ələkbərovun apellyasiya şikayəti üzrə məhkəmə prosesi keçirilib. Prosesə İlqar Murquzov sədrlik edib. Prosesdə təqsirləndirilən şəxsi...\n12 yaşlı uşağı vurub qaçan sürücü axtarılır\nBakıda avtomobil 12 yaşlı uşağı vurub. Hadisə Binəqədi rayonunun S.Bəhlulzadə küçəsi, ev 107 ünvanının qarşısında qeydə alınıb. Naməlum avtomobil Bakı şəhər sakini 2004-cü il təvəllüdlü Nadır Şəfiyevi vu...\nXəbər verdiyimiz kimi, bu gün Bakı Nəqliyyat Agentliyi paytaxtda sərnişindaşıma ilə məşğul olan “Xalıq Faiqoğlu” şirkətinə məxsus 18, 96, 16 nömrəli marşrut xətlərinin bağlanması barədə qərar verib. Qərard...\nQazax sakini itkin düşüb - Foto\nQazax rayon sakini itkin düşüb. Apa-nın qərb bürosunun verdiyi məlumata görə, ailəsi Qazax rayon Daş Salahlı kənd sakini, 26 yaşlı Amil Nəsibov mart ayından xəbər ala bilmir. Valideynlərinin dediyinə görə, A. Nəsibov bu ilin fevral ayında işləmək məqsəd...\n76 yaşlı qadın özünü çaya atdı\nGəncədə intihar hadisəsi qeydə alınıb. APA-nın verdiyi məlumata görə, hadisə Gəncəçayın Gəncə şəhəri ərazisindən keçən hissəsində qeydə alınıb. Şəhər sakini, 1940-cı il təvəllüdlü Təzəgül Xəlilova ...\nİsraildə terrorda ölənlərdən biri Azərbaycandan köçüb\nİyunun 8-də İsrailin Tel-Əviv şəhərində baş vermiş terror aktı zamanı həlak olanlardan biri Azərbaycan yəhudisidir. Apa-nın məlumatına görə, bu barədə “İzrus” saytı xəbər yayıb. Bildirilir ki, 32 yaşlı Mila Mişiyeva 25 il əvvəl ailəsi ilə birlik...\nYunanıstanda məskunlaşan gənc qaçqınlar "fahişəlik" etməyə başlayıblar\nBalkan ölkələri sərhədlərini bağladığından Yunanıstanda məskunlaşmaq məcburiyyətində qalan Suriya və Əfqanıstan köçkünləri arasındakı gənc oğlanlar fahişəliyə başlayıblar. 10 minlərcə sığınacaq axtarışında olan 18 yaşa kimi yeniyetmələr sek...\nBağdadda dəhşətli partlayış: 22 ölü\nİraqın paytaxtı Bağdadda törədilən iki partlayış nəticəsində 22 nəfər ölüb, 70-dən çox insan yaralanıb. “Reuters”in verdiyi xəbərə görə, birinci partlayış Bağdadın şərqində yerləşən ticarət obyektlərinin yerləşdiyi məhəllədə törədilib....\nAparılan optimallaşdırma və təkmilləşdirmə işləri ilə əlaqədar olaraq Bakı Nəqliyyat Agentliyində (BNA) şəhər nəqliyyatının müntəzəm sərnişindaşıma sahəsində xidmət göstərən daşıyıcı şirkətlərin rəhbərləri ilə görüş keçirilib. Qurumd...\n235 saylı məktəbin şagirdi niyə intihar edib?!- YENİLƏNİB\nSabiq millət vəkili, tanınmış tele-jurnalıst, “Sitatın sonu” verilişinin aparıcısı Etibar Hüseynov sosial ş...\nErmənistanlı nazirin 3 müavini işdən qovuldu\nİlham Mirzəyev azadlığa çıxdı\nANS-in "Böyük Seva"sının atası dünyasını dəyişib\nXətai rayonunda fəhlə bədbəxt hadisə nəticəsində ölüb\nSalyan rayon sakini Emin Davudov Xətai ray...\nMirşahin xanımının işdən ayrılmasını yazan jurnalisti söydü


Maradona ingilislərə söz atıb: “Söz verirəm, sol yox, sağ əllə qol vuracağam”\n01 Noyabr 2019 - 23:39\nMaradona ingilislərə söz atıb:“Söz verirəm, sol yox, sağ əllə qol vuracağam”\n“Zamanı geri qaytarmaq imkanımızın olmasını istəyərdim”.\nBunu Argentina milli komandasının sabiq futbolçusu Dieqo Maradona deyib.\nDünya futbolunun əfsanəsi 1986-cı ildə Meksikada keçirilən dünya çempionatını xatırlayıb. O, 1/4 final oyununda İngiltərə yığmasının qapısına əllə vurduğu qolla bağlı suala orijinal şəkildə cavab verib.\nSonradan bu qolun “Tanrının əli” ilə vurulduğunu açıqlayan D.Maradona 33 ildən sonra ingiltərəlilərə yenə qıcıqlandırıb: “Belə olsa, ingilislərə söz verərdim ki, sol əlimlə qol vurmayacağam… Onlara sağ əlimlə qol vurardım”.\nQeyd edək ki, Meksikadakı mundialda keçirilən oyunun 51-ci dəqiqəsində hesabı açan D.Maradona topa əli ilə toxunub. Bu qoldan üç dəqiqə sonra isə dublunu rəsmiləşdirib. Böyük britaniyalılar 80-ci dəqiqədə Hari Linikerin qolu ilə fərqi minimuma endiriblər. (apa)


Qarabağ Müharibəsi Əlilləri, Veteranları və Şəhid Ailələri İctimai Birliyi rayon təşkilatının işçiləri aztəminatlı ailələr və tənha yaşayan ahıl insanlarla görüşüblər. - Xəbərlər - QƏBƏLƏ RAYON İcra Hakimiyyəti\nQarabağ Müharibəsi Əlilləri, Veteranları və Şəhid Ailələri İctimai Birliyi rayon təşkilatının işçiləri aztəminatlı ailələr və tənha yaşayan ahıl insanlarla görüşüblər.\nQarabağ Müharibəsi Əlilləri, Veteranları və Şəhid Ailələri İctimai Birliyinin Qəbələ Rayon Təşkilatının işçiləri “Evdə qal” aksiyası çərçivəsində ehtiyacı olan ailələrə və tənha yaşlı insanlara baş çəkmişdir.\nTəşkilatın əməkdaşları xüsusi karantin rejimi müddətində yaşı 65-dən yuxarı olan şəxslərin çölə çıxa bilməmələrini nəzərə alaraq həmin sakinlərin evinə getmiş, onlarla özlərinin və yaxınlarının sağlamlığı naminə evdə qalmaları və gigiyenik qaydalara ciddi əməl etmələri barədə maarifləndirici söhbətlər aparmışlar.\nGörüş zamanı QMƏVŞA İB rayon təşkilatının nümayəndələri tənha və ahıl insanlara müxtəlif ərzaq məhsullarından ibarət bağlamalar da təqdim etmişlər.\nSakinlər onlara göstərilən diqqət və qayğıya görə öz minnətdarlıqlarını bildirmişlər.


Delta Mətbəx Kranının Qiymətləndirmələri, Delta Mətbəx Kranları, mətbəx kranları üçün təlimat\nƏsas səhifə / Blog / Delta Mətbəx Kranının Qiymətləndirmələri: 2021 Delta Mətbəx Kranları üçün Təlimat\n2021 / 02 / 03 TəsnifatBlog Musluk Bələdçisi 12050 0\nMətbəxiniz axşam yeməyini bir araya gətirmək üçün bir yerdən çoxdur. Evinizdə bir yığıncaq yeridir və bir çox ailə üçün istilik və sevinc mənbəyidir. Doğru mətbəx kranı yemək və təmizləmə işinizi asanlaşdırarkən istədiyiniz görünüşü tamamlayacaqdır.\nMətbəxiniz üçün o mükəmməl birini tapmaq üçün ən sevdiyiniz Delta mətbəx kranları üçün bu Delta Faucet baxışlarına baxın.\n1. Essa Mətbəx Musluğunu aşağı çəkin\nDoğru mətbəx kranı, büdcənizə zərbə vurmadan istədiyiniz bütün xüsusiyyətlərə ehtiyac duyur. Dəyər və lazımlı xüsusiyyətlər arasındakı balans üçün Essa Mətbəx Musluğunu aşağı çəkin 9113-AR-DST mətbəx kranları siyahımızda ilk yeri tutur.\nXüsusi Diamond klapan\nMagnaTite Dartma aşağı açılan hortum üçün\nDörd finiş seçimi\nSprey və axın funksiyaları\nInnoFlex PEX inteqrasiya edilmiş təchizatı xətləri daxildir\nDelta Essa Pull Down Mətbəx Musluğu, sadə xüsusiyyətləri ilə sadə bir dizayna malikdir, lakin istənilən mətbəxə yaxşı uyğun bir klassikdir. Minimalist kran, iş üçün tək sapı olan düz, yumşaq bir döngəyə malikdir, aşağı açılan şlanq isə sizə lazım olan bütün rahatlığı verir.\nEv sahibləri arasında ən sevilənlərdən biri Touch-Clean sprey dəlikləridir. Musluğunuzdakı delikləri təmizləməyə çalışmaq üçün diş fırçaları və ya diş çubuqlarından istifadə etməyə ehtiyac yoxdur, xüsusən də suyunuz mineral yataqları geridə qoyursa.\n2. Leland Kranı aşağı çəkin\nEssa kranın funksiyalarını bəyənirsinizsə, ancaq kranınızın daha şık, ənənəvi bir xüsusiyyət olmasını istəyirsinizsə? The Leland Musluk 9178-AR-DST aşağı çəkin mükəmməl seçimdir.\nSprey, axın və ShieldSpray funksiyaları\nLeland, Essa ilə eyni xüsusiyyətləri təqdim edir, lakin ShieldSpray Technology əlavə olunur. Bu yenilikçi Delta yaradılması sizə sıçrayışı minimuma endirərkən güclü bir axın verir. Bundan sonra həddindən artıq çiləməyi təmizləmədən qabların yuyulmasını düşünün.\nStandart Leland bütün bu ən yaxşı xüsusiyyətlərə sahib olsa da, digər inkişaf etmiş seçimlərlə birlikdə Leland kranı seçiminiz də var. Toxunuşla modeli sınayın2O touch, Alexa və ya Google kimi səs köməkçilərinizlə kranı idarə etməyə imkan verən VoiceIQ ilə ən inkişaf etmiş modelə nəzarət edin və ya investisiya qoyun.\n3. Trinsic Tək Saplı Musluk\nMusluklarına nisbətən daha müasir bir görünüş seçənlər üçün Trinsic Tək Saplı Kran 9159-AR-DST əla seçimdir. Şık üslubda olan hər hansı bir Delta Musluğunun bütün xüsusiyyətlərinə və etibarlılığına malikdir.\nBeş finiş seçimi\nXüsusiyyətləri və tərzi Trinsiklə Essa arasında eynidir. Bununla birlikdə, Trinsic daha yüksək bir qiymət etiketinə sahibdir. Bəzi bitirmə işləri başqalarına nisbətən daha yaxşıdır, baxmayaraq ki, düzgün seçim sizi on illərlə qura bilər.\nBu siyahıda olan digər modellərdə olduğu kimi, Trinsic də kranınızdakı sızma riskini azaltmaq üçün Delta'nın inkişaf etmiş Innoflex PEX texnologiyasından istifadə edir. Delta'nın Diamond Seal valfı ilə birləşərək, mətbəxinizi sızıntılardan və suyun zədələnməsindən qoruyan uzunmüddətli bir kran yaradır.\n4. Lenta Tək Saplı Musluk\nKranlara alış-veriş etdiyiniz zaman, stil diqqətinizi cəlb edəcək ilk şey olacaq. The Lenta tək saplı kran 19802Z-CZ-DST bənzərsiz kvadrat bazası ilə diqqətinizi cəlb edəcəyinə əmindir, lakin bu müddətdə keyfiyyəti itirmir.\nLenta, Delta Musluğunda gözlədiyiniz bütün klassik xüsusiyyətlərə malikdir: xüsusi yüksək keyfiyyətli bir klapan, InnoFlex PEX təchizatı xətləri və MagnaTite Docking. Məşhur ShieldSpray Texnologiyası və çevik hortum onu istənilən işi idarə etmək üçün kifayət qədər çox yönlü edir.\nNəzərə alınmalı bir fərq budur ki, bu siyahıdakı digər bir çox krandan fərqli olaraq, Lenta VoiceIQ-a daxil olmaq üçün bir seçim təklif etmir.\n5. Essa Tək Dəstəkli Bar-Prep Kran\nEssa: Delta kranı o qədər gözəl ki, iki dəfə hazırladılar. Bu Essa Tək Dəstəkli Bar-Prep Faucet 9913-AR-DST siyahımızda bir nömrəli yerə qoyduğumuz Essa modelinə bənzəyir, lakin biraz daha aşağı qiymət etiketi ilə.\nİki Essa modeli bir-birinə bənzəyir, lakin əsas fərqlə: daha kiçikdir. Essa Pull-Down Faucet-in borusu bazadan doqquz santimetrə qədər uzanır, bu modelin eni isə yeddi düymdən azdır. Bu daha kiçik model, 14.5 düymlük Essa Pull-Down Musluğu ilə müqayisədə 15.75 düym boyundadır.\nHər iki ölçünün də müsbət və mənfi cəhətləri var. Daha böyük bir kran, böyük əşyaların təmizlənməsi üçün daha çox lavabo sahəsi verəcəkdir. Eyni zamanda, bütün mətbəxlərdə daha böyük bir kran üçün yer yoxdur, çünki lavabonun üstündə şkaflar, rəflər və ya digər əşyalar quraşdırılmışdır. Hər şey yerinizi ölçmək və nəyə yerləşə biləcəyinizi bilməkdir.\n6. Addison Tək Saplı Mətbəx Lavabosu Musluğu\nMətbəx kranınıza bənzərsiz və əyri bir görünüş istəsəniz, onun dizaynını çox sevirsiniz Addison Tək Saplı Mətbəx Lavabosu Musluğu 9192-AR-DST. Əlbətdə ki, sevmək üçün çox sayda əməliyyat xüsusiyyətləri var.\nHeç kim Addisonu incə olmaqda günahlandıra bilməz. Bu kranı, böyük kran xüsusiyyətləri təqdim edən bir ev dekoru vurğusu parçası kimi düşünün. Addison şık bir dizayna sahib deyil, həm də xüsusilə hündür bir krandır.\nEtibarlı Delta Faucet keyfiyyətinin üstündə, Addison sizə daha az sıçrayışla güclü püskürtmə gücü vermək üçün ShieldSpray Texnologiyasına malikdir. Bacanın diqqətəlayiq 10.34 düymlük məsafəsi və hündür hündürlüyü, lavabondakı böyük qablarda və digər ağır əşyalarda gəzmək imkanı verir.\nDelta Mətbəx Lavabo Kranını Seçmək\nYuxarıdakı bütün mətbəx kranlarının müsbət və mənfi cəhətləri var. Yeri gəldikdə, bunlardan hər hansı biri həm üslubda, həm də funksiyada mətbəxinizə əlavələr edəcəkdir.\ntagMətbəx kranları\tƏvvəlki :: Delta Hamam Bataryası Baxışları: 2021 Delta Hamam Muslukları üçün Alış Təlimatı Next: Delta Duş Musluğu Baxışları: 2021 Delta Duş Muslukları üçün Satın Alma Bələdçisi


“Vaxtında düzgün addımlar atsaydım, maddi xərclərimizi azalda bilərdim” » Football-plus.az\nXanbaba Daşdı növbəti mövsümü fikirləşir\nRegion Liqasında mübarizə aparan Quba “Şahdağ”ının maddi çətinlik səbəbindən 9-cu turda “Uğur”la oyuna çıxmadığını bilirsiz. Buna görə İntizam Komitəsinin Quba təmsilçisinə texniki məğlubiyyət verdiyini də diqqətinizə çatdıraq. Həmin vaxt qəzetimizə açıqlama verən “Şahdağ”ın rəhbəri Xanbaba Daşdı maliyyə problemi ilə üzləşdiklərini, futbolçulara maaş verə bilmədiyindən komandanın əksər üzvlərinin düşərgəni tərk etdiyini bildirmişdi. Onu da əlavə etmişdi ki, bu gedişlə “Şahdağ” liqada çıxışını dayandıracaq. Klub rəhbəri bədbin fikirlər sələndirsə də, bir həftə sonra “Şahdağ” “Xudat”la matçda meydana çıxdı və qələbə qazandı. Elə ötən tur da qubalılar iş başında olublar.\nOlmaya “Şahdağ”a sponsor tapılıb və komandanın maliyyə ilə bağlı çətinliyi arxada qalıb? Bu suala cavab tapmaq üçün dünən yenidən Xanbaba Daşdı ilə əlaqə saxladıq. Onun reaksiyası belə oldu: “Qrup mərhələsinin başa çatmasına 2-3 tur qalıb. Bu üzdən yarıda dayanmaq istəmədik. Çünki çempionatı erkən tərk etsək, növbəti mövsümdə liqada iştirakımıza qadağa qoyula bilər. Bu il yaşananlar, sırf özümü nəzərdə tutaraq deyə bilərəm ki, mənə böyük təcrübə qazandırdı. Bu ilin may və ya iyununda Quba Olimpiya Kompleksinin arenası istifadəyə veriləcək. Artıq komandanın öz meydanı olacaq və builki kimi görüşləri Bakıda, Sumqayıtda yox, öz stadionumuzda keçirəcəyik. Arenamız olandan sonra böyük işlər görmək mümkündü. Bütün görüşləri səfərdə keçirdiyimizdən azarkeşlərimiz komandaya dəstək verə bilmirlər. Bu mövsümü başa vurub, növbəti “futbol ili” haqda fikirləşmək istəyirik. Bizim əsas məqsədimiz Region Liqasında müntəzəm iştirak edib, qarşıdakı illərdə birinci diviziona, ordan isə premyer-liqaya yüksəlməkdi. Yenə deyirəm ki, qrup oyunlarının başa çatmasına iki-üç tur qalıb. Bu üzdən kiminsə qapısını döyüb “Şahdağ”a yardım etməsini məsləhət bilmədim. Cari mövsümdə bura qədər gəlmişiksə, sona qədər də öz gücümüzə çıxışımızı təmin edəcəyik. AFFA və başqa aidiyyatı qurumlarla əlaqə saxlayırıq. Mövsümü başa çatdırmaqla bağlı heç bir problem olmayacaq”.\nSöhbətimizin sonunda isə Daşdı bunları dedi: “Son vaxtlar yaşadığım maddi və mənəvi problemlər zamanı yanımda olduqları, komandaya dəstək verdikləri üçün Qubanın İcra Hakimiyyətinə, AFFA-ya xüsusi təşəkkür edirəm. Növbəti mövsümdə azarkeşlərimizin tam fərqli “Şahdağ” görməsi üçün əlimdən gələni edəcəm. Bu il mövsümün açılışında bəzi səhlənkarlığa yol verdim, düzgün qərarlar qəbul etmədim. Vaxtında düzgün addımlar atsaydım, maddi xərclərimizi azalda bilərdim. Mən daha peşəkar səviyədə iş görmək istədim, amma büdcəm buna yetmədi. AFFA-dan böyük maddi dəstək istəmək də məntiqli olmaz, Region Liqasında bizim kimi neçə klub çıxış edir. Bizə vəsait ayırıb, başqalarına diqqət yetirməsələr, onlara qarşı haqsızlıq etmiş olarlar”.


Neboyşa Viqnyeviç: “Neftçi”nin yaxşı komanda olduğunu bilirdim” | AzPolitika – onlayn siyasi-ictimai qəzet\nNeboyşa Viqnyeviç: “Neftçi”nin yaxşı komanda olduğunu bilirdim”\nDərc olunub: 13/07/2018 - 00:08\n“Neftçi”ni təbrik edirəm. Öz oyunçularıma bu şərtlərdə mübarizə apardıqları üçün təşəkkür edirəm. Oyundan əvvəl rəqib barədə məlumat toplamışdım və Avropa Liqasının qrup mərhələsində çıxış etdiklərini bilirdim”.\n“Report” xəbər verir ki, bunu Macarıstanın “Uypeşt” komandasının baş məşqçisi Neboyşa Viqnyeviç UEFA Avropa Liqasının I təsnifat mərhələsində Bakıda “Neftçi” ilə ilk matçdan sonra təşkil etdiyi mətbuat konfransında söyləyib.\n50 yaşlı serbiyalı mütəxəssis “Dalğa Arena”da 1:3 hesablı məğlubiyyətin onlar üçün gözlənilməz olduğuni söyləyib: “Oyunun əvvəllərində hesabı açdıq və çox xoşbəxt idim. İnanırdım ki, qələbə qazanacağıq. Lakin bundan sonra “Neftçi” topa sahib olmağa başladı və onlara 3 qolu hədiyyə etdik. Buna görə çox təəssüf edirəm. Cavab görüşündə daha yaxşı nəticə qazancağımıza ümid edirəm. Bərabərlikdən sonra da rəqib topa sahib idi. Bu da bizə problem yaradırdı. Yenə deyirəm, rəqibin yaxşı komanda olduğunu bilirdim. Viza probleminə görə Bakıya buraxılmayan futbolçularımıza görə biz – rəhbərlik məsuliyyət daşıyırıq”.\nBaş məşqçi kiçik tutumlu təyyarə ilə Bakıya gələnə qədər iki dəfə yanacaq doldurmaq üçün eniş etməli olduqlarına və bu səbəbdən yubanaraq, məşq edə bilməməklərinə də toxunub: “Burada 5 ildi işləyirəm. Hər klub “Neftçi” kimi imkanlı deyil. Burda işlədiyim üçün qürur duyuram və hər şey məni qane edir. Bu, bizim problemdir və artıq geridə qaldı. Cavab matçında Bakıya gətirə bilmədiyimiz iki oyunçu da oynayacaq. Müsbət nəticə üçün əlimizdən gələni edəcəyik.\nViqnyeviç “Neftçi”nin heyətində Rəhman Hacıyev, Namik Ələsgərov, Dario Frederiko və Baqali Dabonun oyununu qeyd edib: “Rəhman daha yüksək səviyyədə oynamağa layiqdir. Daboya özümüz şərait yaratdıq”.


Əti süni şəkildə bahalaşdırıblar - - Nazirlik\nValyuta məzənnələri 02.04.2020\n“Əti süni şəkildə bahalaşdırıblar” - Nazirlik\nHazırda ölkə ərazisində, xüsusilə paytaxt Bakıda quzu ətinin 14 manatadək bahalaşması müşahidə olunur. Hər il olduğu kimi, bu il də bahalaşmanın bayram ərəfəsində qeydə alınması, ekspertlər tərəfindən işbazların fürsətdən istifadəsi kimi qiymətləndirilir. Digər iddialara görə, bölgələrdə mal-qara arasında bəzi xəstəliklər səbəbindən heyvanlar tələf olur…\nMəsələ ilə bağlı Kənd Təsərrüfatı Nazirliyinin İctimaiyyətlə əlaqələr şöbəsinin müdir müavini Vüqar Hüseynov Modern.az-a açıqlama verib.\nV.Hüseynov bildirib ki, təmsil etdiyi qurum heç bir kənd təsərrüfatı məhsulunun qiymətinin müəyyənləşməsində iştirak etmir:\n“Sərbəst bazardır, qiymətlər tələb və təklifə uyğun formalaşır. Bayramla əlaqədar tələbat artdığına görə ola bilər ki, kimlərsə qiymətləri süni şəkildə qaldırıb. Amma ölkə üzrə – istər rayonlarda, istərsə Bakıda bizim apardığımız monitorinqlər göstərir ki, bahalaşma bəzi yerlərdədir. Kimlərsə bayramda tələbatın artmağından istifadə edərək, qiymətləri bahalşadırıb. Məsələn, öz müşahidəmə əsasən deyim ki, dekabrın 31-də Gəncədə quzu ətinin kiloqramı 10 manat 50 qəpik, Şəkidə hətta 9 manata idi. Amma Bakıda quzu əti 2-3 nöqtədə fərdi sahibkarlar tərəfindən 14 manata satılırdı. Bu isə ölkə üzrə ətin bahalaşması demək deyil. Məsələn, 20-ci sahə ərazisində ilboyu quzu ətinin kiloqramı 14 manatadır”.\nNazirlik rəsmisi heyvanların baş sayının azalması iddialarına da aydınlıq gətirib:\n“Ümumiyyətlə, sahibkarlar qış aylarında hava şəraiti ilə əlaqədar heyvanları bazara çıxarmırlar. Həm də heyvanların balavermə dövrüdür deyə, onları daha çox qoruyurlar. Bu səbəbdən də fərdi təsərrüfat sahibləri indiki vaxtda heyvanları satmağa maraq göstərmir. Ümumilikdə ölkəmizdə ətlə təminetmə səviyyəsi 100 faiz olmasa da, yüksəkdir. Heyvandarlığın inkişafına dair dövlət proqramı hazırlanır. Bu proqram tətbiq olunanda ölkədə özünü ətlə təminetmə səviyyəsi 100 faizə çatdırılacaq. Bu, əsas hədəflərdən biridir”.\nV.Hüseynov heyvanların baş sayının azalmasına xəstəliklərin təsiri məsələsinə münasibət bildirib:\n“Heyvan xəstəliklərilə bağlı illik tədbirlər planımız var. Baytarlıq Xidməti tərəfindən proqrama uyğun olaraq, mütəmadi işlər aparılır. Məsələn, fərdi təsərrüfatçı bilməlidir ki, oktyabr ayında müəyyən xəstəliklərə qarşı yoxlama aparılmalıdır. Əgər xəstəlik aşkarlanıbsa, vaksin vurulmalıdır. Biz bununla bağlı maarifləndirmə işləri aprırıq. Fərdi təsərrüfatlara xəstəliklərlə bağlı yoxlamaların vaxtı barədə məlumat veririk. Vaksinlərin bir hissəsi dövlət hesabına vurulur, digər hissə var ki, təsərrüfat sahibləri özləri müraciət edir. Bizdə nəzarət funksiyası yoxdur, biz xidmət göstəririk. Amma ümumilikdə nə Kənd Təsərrüfatı Nazirliyinin çağrı mərkəzinə, nə də Baytarlıq Xidmətinə haradasa kütləvi xəstəlik yayılması və tələfat olması barədə müraciət daxil olub. Tam əminliklə deyə bilərik ki, epizodik vəziyyət sabitdir”.\n1918-ci il azərbaycanlıların soyqırımı. Bakıda mart qırğınları\nAydın Canıyevdən qürbətdəki qızımıza duyğulu TƏBRİK: "Mən elə ata olammadım..." FOTO=2\nTərtər rayonunda 10 cəbhəyanı kəndi birləşdirən yol yenidən qurulur -FOTO=12\nRuslan Mollayev: "Üzünüz gülsün"\nSağalan xəstələr 8 gün boyunca virus yayır - ŞOK!\n31 mart azərbaycanlıların soyqırımına dair özbək dilində "Vikipediya"-nın bölməsi istifadəyə verilib +FOTO=3\nMİLLİ MƏCLİSİN ƏMƏK VƏ SOSİAL SİYASƏT KOMİTƏSİNİN ONLAYN İCLASI KEÇİRİLMİŞDİR\nAzərbaycan Milli Xalça Muzeyi italiyalı dostlarını dəstəkləyir +FOTO=9\nSumqayıtda intensif olaraq yolların dezinfeksiyası həyata keçirilir +FOTO=20 ( YENİLƏNDİ )\n»» Tərtər rayonunda 10 cəbhəyanı kəndi birləşdirən yol yenidən qurulur -FOTO=12


“Şərq qapısı” qəzeti Vasif Talıbovla bağlı xəbərə AYDINLIQ GƏTİRDİ - xezernews.az\nXəzərNews.az bildirir ki, bunu Modern.az-a açıqlamasında “Şərq qapısı” qəzetinin redaksiyasından Naxçıvan Muxtar Respublikası Ali Məclisinin bu gün fövqəladə sessiyasının çağırılacağı və Vasif Talıbovun vitse-prezident elan ediləcəyi barədə yayılan xəbər münasibət bildirərkən deyiblər.\nQedy edək ki, dünən bəzi KİV-lər Naxçıvan MR-in rəsmi mətbu orqanı "Şərq qapısı" qəzetinə istinad edərək, fövqəladə sessiyanın çağrılacağı və Ali Məclisin sədri Vasif Talıbovun vitse-prezident elan ediləcəyi barədə məlumat yayıblar. Bu məlumatlarda iddia olunub ki, Naxçıvan Muxtar Respublikasının Konstitusiyasına dəyişikliklər ediləcək ki, bu da Azərbaycanın idarə sistemində dəyişikliklərlə - vitse-prezident institutunun tətbiqi ilə bağlıdır. Elə həmin məlumatlara görə, Naxçıvanın Ali Məclisinin sədri Vasif Talıbov Azərbaycanın vitse-prezidenti elan ediləcək. İddia olunub ki, Ali Məclisin sədri vəzifəsi Azərbaycanın vitse-prezidenti postuna bərabərləşdirilib. Xəbərə görə, sessiyanın gündəliyinə Naxçıvan Muxtar Respublikasının Konstitusiyasına dəyişikliklərin edilməsi məsələsi daxildir.


"TANAP-ın ölkəmizin gələcəyi üçün çox mühüm əhəmiyyəti var”\n5 Dekabr 2019 10:28 | 1 460\n“TANAP layihəsinin tamamlanması tarixi hadisədir. Nəzərə alsaq ki, TANAP həm uzunluğuna, həm də borunun diametrinə görə yerləşdiyimiz regionun və Avropanın ən böyük layihəsidir, ümumilikdə Xəzər dənizinin neft və qaz ehtiyatlarının dünya bazarına çıxarılması hər zaman böyük bir tarixi hadisə olub. Xatırladaq ki, 2006-cı ildə ilk dəfə olaraq Ulu Öndər Heydər Əliyevin siyasi iradəsi ilə Bakı-Tbilisi-Ceyhan boru xətti vasitəsilə Azərbaycan neftinin dünya bazarına çıxarılması bütövlükdə bölgənin taleyini dəyişdi və Azərbaycan da daxil olmaqla bu, bölgədə iqtisadi inkişafa çöx böyük təkan verdi. Məhz Cənub Qaz Dəhlizi kimi mühüm bir layihənin əsas tərkibi hissəsi olan TANAP-ın açılışı Xəzərin qaz ehtiyatlarının tarixdə ilk dəfə olaraq Avropada birbaşa istehlakçılara çatdırılmasına mühüm zəmin yaratdı”. Bu fikirləri SİA-ya Milli Məclisin deputatı Tahir Mirkişili deyib.\nT.Mirkişili bildirib ki, TAP-ın tamamlanması ilə Türkiyə və Yunanıstan sərhədindən başlayaraq Azərbaycan qazının artıq Avropa istehlakçılarına çatdırılması 2020-ci ildən etibarən bütövlükdə həm Avropa, həm tranzit ölkəsi kimi Türkiyə və Gürcüstanın, həm də istehsalçı ölkə kimi Azərbaycan iqtisadiyyatına çox mühüm bir dəyər yaradacaq. Ümumilikdə desək Azərbaycan iqtisadiyyatı üçün Azərbaycan qazının birbaşa Avropa bazarına çıxarılması ölkənin uzun müddətə böyük bir gəlir əldə etməsinə gətirib çıxaracaq.\nOnun sözlərinə görə, TANAP layihəsinin tamamlanması Azərbaycan iqtisadiyyatının yeni inkişaf üfüqlərinin və inkişaf mənbələrinin müəyyən edilməsi baxımından çox vacibdir: “BMT-nin İnkişaf Proqramının hesablamalarına görə, növbəti 60 il ərzində Azərbaycanın qaz ixracından əldə edəcəyi gəlirin ümumi miqdarı təxminən 99 milyard dollardan yuxarıdr. Və yaxud Azərbaycanın 25 il ərzində əldə edəcəyi gəlir ən pessimistik göstəricilərə görə təxminən 30 milyard dollardan çoxdur. Bu göstəricilərə diqqət etdiyimiz zaman aydın olur ki, TANAP layihəsinin tamamlanması Azərbaycan iqtisadiyyatının yeni inkişaf üfüqlərini və inkişaf mənbələrinin müəyyən edilməsi baxımından çox vacibdir. Nəzərə alsaq ki, Azərbaycan neft və qaz sahəsində əldə etdiyi gəlirlər qeyri-neft sektorunun inkişafı üçün xüsusi bir maliyyə mənbəyi rolu oynayır, müasir dayanıqlı ictimai model qurmaqda bu layihələrin ölkəmizin gələcəyi üçün çox mühüm əhəmiyyəti var”.


Prezident İlham Əliyev Goranboyda Dəliməmmədli-Quşçular-Fəxralı-Qurbanzadə-Alpout avtomobil yolunun açılışında iştirak edib VİDEO - AZƏRTAC – Azərbaycan Dövlət İnformasiya Agentliyi\nAZƏRTAC xəbər verir ki, Azərbaycan Avtomobil Yolları Dövlət Agentliyinin İdarə Heyətinin sədri Saleh Məmmədov dövlətimizin başçısına yolun texniki göstəriciləri barədə məlumat verdi.\nBildirildi ki, 12 min nəfər əhalinin yaşadığı 5 məntəqəni birləşdirən Dəliməmmədli-Quşçular-Fəxralı-Qurbanzadə-Alpout avtomobil yolunun ümumi uzunluğu 14 kilometr, hərəkət hissəsinin eni isə 6 metrdir. Dördüncü texniki dərəcəli yol iki hərəkət zolaqlıdır. Layihə çərçivəsində 212 poqonmetr müxtəlif diametrli dəmir-beton suötürücü borular, yol nişanları və göstərici lövhələr quraşdırılıb, yol-cizgi xətləri çəkilib. Yolun inşası yüksək səviyyədə, qısa müddətə və bütün texniki göstəricilərə riayət olunmaqla aparılıb. Bu yol sakinlərin rahat gediş-gəlişini təmin edəcək, həmçinin Bakı-Ələt-Qazax-Gürcüstan ilə dövlət sərhədi avtomobil yolu vasitəsilə respublikamızın istənilən istiqamətinə hərəkət etməyə imkan verəcək. Avtomobil yolu əhatə etdiyi 5 yaşayış məntəqəsinin rayon mərkəzi ilə nəqliyyat əlaqəsinin yaxşılaşdırılması ilə yanaşı, bu bölgədə iqtisadiyyatın və kənd təsərrüfatının inkişafında da mühüm rol oynayacaq.\nAZERTAG.AZ :Prezident İlham Əliyev Goranboyda Dəliməmmədli-Quşçular-Fəxralı-Qurbanzadə-Alpout avtomobil yolunun açılışında iştirak edib VİDEO


Avropa ölkələri həmişə turist xidmətlərinin yüksək səviyyədə tanınması ilə tanınırlar. Xüsusilə otellər xidmətləri. Hər hansı bir turist İspaniya, İtaliya, Fransa, Yunanıstan, Çexiya kimi məşhur Avropa turizmi ölkələrini ziyarət etməlidir.\neGlobal Connections Sizə Avropa otelləri təklif edir:\nCosta Daurada, Tarragona 5 nights HB\nAlmonsa Playa 2* - 312azn\nOhtels San Salvador 3* - 356azn\nSanta Monica Playa 3* - 416azn\nSilken Canada Palace 4* - 406azn\nPalas Pineda 4* - 579azn\nEstival Park 4* - 680azn\nCosta Brava 5 nights HB\nBoix Mar 3* - 373azn\nStella Maris 3* - 375azn\nMedplaya Monterrey 3* - 415azn\nGran Hotel Flamingo 4* - 379azn\nGuitart Gold Central Park Aqua Resort 4* - 439azn\nDon Juan Tossa 4* - 459azn\nHtop Caleta Palace 4* - 632azn\nMetropol 4* - 399azn\nBarcelona 5 nights BB\nRoma Reial 1* - 466azn\nZenit Borrell 4* - 581azn\nSunotel Aston 3* - 667azn\nRialto 3* - 772azn\nSansi Diputacio 4* - 760azn\nMadrid 5 nights BB\nLa Fontana – 358azn\nPuerta Del Sol Rooms – 418azn\nAlicante 2* - 427azn\nSan Lorenzo 3* - 550azn\nSenator Gran Via 70 4* - 620azn\nParis 5 nights BB\nVictoria 2* - 492azn\nParis Vaugirard 3* - 472azn\nResidhome Paris Rosa Parks 3* - 546azn\nOpera Lafayette 3* - 577azn\nRoyal fromentin 3* - 579azn\nOpera Cadet 4* - 992azn\nPrague 5 nights BB\nBotel Albatros 3 * - 313azn\nAtos 3* - 416azn\nCentral Hotel Prague 3* - 435azn\nMercur 3* - 440azn\nLuxury Family Hotel Bila Labut 4* - 440azn\nArchibald 4* - 443azn\nBeseda 4* - 484azn\n*Qiymət 2 nəfərlik 1 nəfər üçün hesablanıb.\nMaldiv adalarda otellər.\nArena Lodge Maldives oteli Kaafu atollunun Maafuşi adasında, Maldivin ən iri firuzəyi laqunlarından birində, Maafuşi çimərliyinin yaxınlığında yerləşir. Mehmanxanadan ağ qumlu çimərliyə cəmi 10 dəqiqəyə çatmaq mümkündür.\nHoliday Inn Kensington Forum – Londonun mərkəzində yerləşən müasir, rahat və komfortlu mehmanxanadır.\nTailand – cənubi-şərqi Asiyanın ən məşhur istiqamətidir!...\nAvropa Grand Tur\n"İtaliya - Fransa - Belçika - Hollandiya - Almaniya"\nTurun müddəti - 12 gün...


Şəki DYP-nin inspektoru sərxoş vəziyyətdə avtoqəza törətdi » Teref.az\nAzərbaycanda avtomobil qəzaları nəticəsində baş verən ölüm hadisələrinə demək olar hər gün rast gəlinir. Mobil və elektrotexniki vasitələrin çoxluğu bu cür hadisələrin gizlədilməsini demək olar ki,qaçılmaz edir. Azərbaycanın ən ucqar rayonlarında,kəndlərində belə,baş verən yol nəqliyyat hadisələrinin böyük əksəriyyətinin video görüntülərinə sosial şəbəkələrdə,elektron kütləvi informasiya vasitələrində dərhal yayılır.\nAktualinfo.org-a bu günlərdə Bakı-Qax magistral yolunun İsmayıllı rayon ərazisində baş vermiş yol-nəqliyyat hadisəsi barədə məlumatlar daxil olub. Yerli mənbənin verdiyi məlumata görə dünən Şəki şəhər Polis Şöbəsinin DYP baş inspektoru, baş leytenant Ramil Vaqif oğlu Adamov sərxoş vəziyyətdə idarə etdiyi xidməti avtomobili yüksək sürətlə ağaca vuraraq ağır qəza töətmişdir. Qəza nəticəsində qollları, ayaqları və sir-sifəti sınmışdır. Onu təcili olaraq Bakıya DİN-nin hospitalına çatdırmışlar. Bu həmin DYP işçisidir ki, sonuncu dəfə şəhid ailəsi olan Şəki rayon Aşağı Göynük kənd sakini Sadiq Əbdürəhimova 10 manat cəriməsi olduğuna görə 200 manat rüşvət verməsini tələb etmiş, niyyəti baş tutmadıqda isə ona məxsus Niva markalı avtomobilini qanunsuz olaraq qaçırmışdır. Şikayət etdiyinə görə xeyli maddi ziyana düşən R.Adamov S.Əbdürəhimovun əmisioğlu Mehdi Əbdürəhimovun mobil telefonuna zəng edərək şikayətini geri götürməyi tələb etmiş, və hədə-qorxu gəlmişdir. Şikayət geri götürülmədikdə isə noyabrın 19-da onun sifarişi əsasında şəhid ailəsi vəhşicəsinə döyülmüş, ağır bədən xəsarətləri almışdır. Baş vermiş hadisəni isə Şəki Polis şöbəsinin təhqiqatçıları və prokurorluğun müstəntiqi ört-basdır etmişlər.\nXatırlatmaq yerinə düşərdi ki, 2017-ci ilin oktyabrın 16-da R.Adamov “Region-Şəki”nin müxbiri, Şəki sakini Nicat Mirzəxanlını huşu itənədək Polis Şöbəsinə gətirərək vəhşicəsinə döydüyünə görə Şəki Polisində 102 xidmətinə daxil olan zəng əsasında Şəki Mərkəzi Xəstəxanasında araşdırma aparılmış və iş sonradan ört- basdır edilmişdir. R.Adamovun bizlərə məlum olan törətdiyi digər qanunazidd hadisə isə 11 iyun 2019-cu il tarixində Şəki şəhərində taksi sürücüsü Akif Məsimova qarşı olmuşdur.DYP işçisinin zorakılığa etiraz edən A.Məsimov özünə çoxsaylı bıçaq zərbələri vurmuş və sürücünün həyatını xəstəxanada edilən cərrahi əməliyyat zamanı xilas etmək mümkün olmuşdur.Hadisəilə bağlı Şəki Prokurorluğunda R.Adamovun işi araşdırılmış və birtəhər “canını” qurtarmışdır. A.Məsimov məsələilə bağlı 2019-cu ilin sonunda Şəkidə Daxili İşlər nazirinin qəbulunda olmuşdur. Azərbaycan sürücülərinə qarşı amansız və qəddar rəftarına baxmayaraq R.Adamov DİN-nin Baş Dövlət Yol Polisi İdarəsində çalışan həmkəndlisi olan ( Dəhnə kəndi) yüksək vəzifəli şəxsin himayəsi altında indiyədək fəaliyyətini davam etdirə bilmişdir. Baxmayaraq ki, son illər onun barəsində cinayət xrakterli şikayətlərin ardı arası kəsilməmişdir. DYP işçisinin sərxoş vəziyyətdə xidməti avtomobili yüksək sürətlə idarə edərək ağaca çırparaq ağır qəza keçirməsi barədə ictimaiyyətə heç bir məlumat verilməmişdir.\nAktualinfo.org-un başqa mənbələrdən əldə etdiyi məlumatlara görə Şəki DYP-nin inspektoru R.Adamov adı bizə məlum olmayan başqa bir iş yoldaşı ilə Bakı şəhərindən yeni avtomobil alaraq Şəkiyə qayıtdıqda yolda yeyib, içiblər. Sərxoş vəziyyətdə sükan arxasında oturmuş R Adamovun yüksək sürətlə idarə etdiyi avtomobil idarəetmədən çıxaraq yol kənarında ağaca çırpılıb. Nəticədə yuxarıda qeyd etdiyimiz kimi Adamov DİN-in Hospitalına çatdırılıb. Digər DYP işçisinin isə artıq işdən çıxarıldığı bildirilir. Maraqlıdır, R. Adamovu DYP-nin baş idarəsində oturan “qoruyucu mələyi” bu dəfə də xilas edə biləcəkmi?


Müsavatçılar arasında qarşıdurma: AXCP-nin izi görünür\n14 İyun 15:05 | 899\nSəxavət Soltanlı Tofiq Yaqubluya niyə “məntiqsiz” və “populist” dedi?\nUzun müddət Müsavat partiyası daxilindəki fikir ayrılıqlarına daha biri də əlavə olunub. Daha dəqiq desək, məhz başqan Arif Hacılının bu posta saxta yollarla seçilməsinin ardınca siyasi təşkilatda yaranan gərginlik bu dəfə başqa yöndə inkişaf edib. Buna səbəb isə hələ də radikal düşərgədə öz yerini müəyyən edə bilməyən Tofiq Yaqublunun partiyanın digər səlahiyyətlisi, başqa müavini Səxavət Soltanlı ilə söz savaşına çıxması və ittihamlar irəli sürməsidir. Belə ki, “fəaliyyətini” “Milli Şura” və AXCP sədri Əli Kərimlinin yanında “qurmaqla” həm də özünə “müsavatçı” dedirtdirən Tofiq Yaqublu bu dəfə Rus Pravoslav Kilsəsi Bakı və Azərbaycan Yeparxiyasının arxiyepiskopu, mərhum Aleksandr İşeinin Fəxri Xiyabanda dəfn olunmasına görə etiraz statusu yazıb və bununla bir daha sübut edib ki, onun dar düçüncəsi həm də tolerantlıq, ölkəmizdə yaşayan və hətta müstəqilliyimiz, ərazi bütövlüyümüz uğrunda canlarından keçən digər millətlərə qarşı hörmət göstərməkdən, bu kimi digər prinsiplərindən qıtdır.\nTofiq Yaqublu kimi küçə siyasətçisi isə yaxşı olardı ki, gedib öz əməllərini araşdırsın və özü bilmədən, ya da bilərəkdən düşmən dəyirmanına su tökməsi faktlarına aydınlıq gətirsin\nÇünki Fəxri Xiyabanda Azərbaycanın bir sıra sahələrində adlarını tariximizə yazan çoxsaylı millətlərin nümayəndələri uyuduqları kimi, Şəhidlər Xiyabanında da xalqımızın müxtəlif millətlərindən olan qəhrəmanlarımız uyuyur. Yəni fakt budur ki, kimliyindən asılı olmayaraq, ölkəsinə, dövlətinə sədaqətlə xidmət edən hər bir Azərbaycan vətəndaşı ən yüksək ehtiramlara layiqdirlər. Eləcə də Rus Pravoslav Kilsəsi Bakı və Azərbaycan Yeparxiyasının arxiyepiskopu, mərhum Aleksandr İşeinin ölkəmiz üçün göstərdiyi zəhmətləri danılmazdır. Tofiq Yaqublu kimi küçə siyasətçisi isə yaxşı olardı ki, gedib öz əməllərini araşdırsın və özü bilmədən, ya da bilərəkdən düşmən dəyirmanına su tökməsi faktlarına aydınlıq gətirsin. Yəni bu adamın Azərbaycan xalqı və dövləti üçün hər hansı bir səmərəsi belə yoxdur!\nBu səbəbdən də Müsavat partiyası başqanın müavini Səxavət Soltanlının onu haqlı olaraq ittiham etməsi yerinə düşən bir məsələdir. Səxavət Soltanlı Tofiq Yaqublunun fikirlərini məntiqsiz adlandırıb, hətta ona “milli ayrı-seçkilik salan populist” də deyib. Səxavət Soltanlının bu statusundan sonra Tofiq Yaqublunun tərəfdarları ilə onun (qeyd edək ki, o, Müsavatın Arif Hacılı qrupunu təmsil edir) tərəfdarları arasında təhqirlərə start verilib.\nƏli Kərimlinin Tofiq Yaqublu kartı iflasa uğrayıb\nSözügedən olay isə öz növbəsində bir sıra məqamlara aydınlıq gətirmiş olub. Misal üçün bir daha bəlli olub ki, Tofiq Yaqublunun məntiqsiz fikirləri nəinki cəmiyyət, heç müxalifət daxilində də ciddi qəbul edilmir. Tofiq Yaqublu yalnız milli ayrı-seçkilik yaratmaqla, populizmlə məşğul deyil, o, eyni zamanda ölkədaxili sabitliyin pozulması üçün bir sıra Qərb təşkilatlarının tapşırıqlarını həyata keçirir və bu işdə ona dəstək göstərən şəxs isə müsavatçıların deyil, cəbhəçilərin sədridir, yəni Əli Kərimlidir.\nDigər tərəfdən, Tofiq Yaqublu Arif Hacılı qruplaşmasına qarşı savaşı elə-belə açmayıb və burada da onu idarə edən AXCP sədri Əli Kərimlinin yeri və rolu mövcuddur. O istəyir ki, Müsavatı ələ keçirsin və Yaqublunu oraya başqan təyin etdirərək, Müsavat partiyasını AXCP-nin yedək qurumuna çevirsin. Ancaq belə görünür ki, bütün bu planlar açığa çıxandan sonra Əli Kərimlinin Tofiq Yaqublu kartı iflasa uğrayıb.


Parlament hökumətə vaxt verdi Deputat təmsil olunduğu komitənin adını bilmədi “Mən fövqəladə hadisələrə qarşı mübarizəyə hazır İlham Əliyev sərəncam imzaladı Biləsuvarda Qadın Resurs Mərkəzi açıldı “Game of Thrones”-a məhşur döyüş us “Tupoy Qaqo”nun qayıdışı “Qaçqınlarla bağlı bu yaxınlarda qərar veriləcək “Time” jurnalı Trampı “İlin ad Dolların sabaha olan məzənnəsi açıqlandı – Keçmiş polis rəisi barədə yeni istintaq – Nazir əmr verdi\n28 Oktyabr 2016 / 10:19 / Baxış sayı: 2044 Arvadı həbsdə olan və məhkəməsi davam edən keçmiş polis rəisi Mahir Əkbərov barəsində açılmış cinayət işi üzrə araşdırmalara başlanılıb. Daxili İşlər Nazirliyinin Ağır Cinayətlərin İstintaqı şöbəsinin xüsusilə mühüm işlər üzrə baş müstəntiqi, mayor Aqil Ələsgərovun qərarı ilə baş prokurorun birinci müavini Rüstəm Usubov tərəfindən Cinayət Məcəlləsinin 320.1-ci maddəsi üzrə başladılan cinayət işinin istintaqı ayrılıb. Bu maddə ilə Mahir Əkbərovun zərərçəkmiş Dəyanət Məmmədova saxta əmək kitabçası hazırlatdırıb verməsi halı araşdırılır.\nİstintaq zamanı məlum olub ki, keçmiş polis rəisi M.Əkbərov zərərçəkən D.Məmmədova saxta əmək kitabçası düzəltməyi vəd edib. Bununla bağlı, hər iki şəxs 2014-cü ilin avqust ayında Ağciyər Xəstəlikləri xəstəxanasında müalicə alan 13 saylı Rayonlararası Təmir-Tikinti Quraşdırma Trestinin rəhbəri Arif Şirinovla görüşüblər. A.Şirinov M.Əkbərovun ona verdiyi boş əmək kitabçasına D.Məmmədovun 2007-ci ildən həmin RTTQT-də menecer vəzifəsində işlədiyini qeyd edib və üzərində gəzdirdiyi möhürlə təsdiqləyib. M.Əkbərov həmin əmək kitabçasını D.Məmmədova verib, əvəzində isə 800 manat alıb.\nA.Şirinov barəsində Cinayət Məcəlləsinin 320.1-ci maddəsi ilə cinayət işi başlanılıb və ona qarşı irəli sürülən ittiham istintaqda tam sübuta yetirilib. Lakin A.Şirinovun 2014-cü ilin dekabr ayın müalicə olunduğu xəstəxanada vəfat etməsi, onun məhkəmə qarşısına çıxarılmasını əngəlləyib.\nQeyd edək ki, sabiq rəisin xanımı Leyla Əkbərova da bir neçə şəxsdən külli mqidarda pul alaraq onları müxtəlif yerlərdə işə düzəldəcəyini vəd edib. Lakin vədinə əməl etməyib və pulu da geri qaytarmayıb. Bununla yanaşı, həmin şəxslərə saxta sənədlər təqdim edib. Şikayətlər əsasında, Cinayət Məcəlləsinin 178.3.2-ci (külli miqdar dələduzluq) və 320.1-ci (rəsmi sənədləri saxtaladırma) maddələri ilə cinayət işi başlanılıb.\nZərərçəkmiş şəxslər və şahidlər L.Əkbərovanın bu işlərində ona əri, Binəqədi Rayon Polis İdarəsi Narkotiklərlə Mübarizə Şöbəsinin rəisi olmuş, mayor Mahir Əkbərovun birbaşa olaraq kömək etdiyini, hətta bir neçə epizodda M.Əkbərovun cinayəti təkbaşına etdiyini bildiriblər. L.Əkbərova ilə bağlı hissədə istintaq tamamlanıb və hazırda Bakı Ağır Cinayətlər Məhkəməsində işə baxılır. M.Əkbərov da arvadının işində şahid qismində tanınıb.


Hacıqabulda Kitab bayramı\n10.05.2019-cu il tarixində Hacıqabul şəhər Heydər Əliyev adına parkda rayon mədəniyyət müəssisələrinin təşkilatçılığı ilə Ümummilli lider Heydər Əliyevin anadan olmasının 96-cı ildönümünə həsr olunmuş XI Ümumrespublika “Kitab bayramı” keçirilmişdir. Tədbirdə Hacıqabul rayon İcra Hakimiyyətinin başçısı cənab Əhməd Muxtarov, hüquq mühafizə orqanlarının rəhbərləri, icra nümayəndələri, idarə və müəssisə rəhbərləri, təhsil, səhiyyə, mədəniyyət işçiləri, rayon ictimaiyyətinin nümayəndələri, məktəblilər iştirak etmişdir.\n“Kitab bayramı”nda təşkil olunmuş “Nağıllar aləmi”ndəki nağıl personajları, uşaq ədəbiyyatları kiçik yaşlı məktəblilərin xüsusi marağına səbəb olmuşdur. Xüsusilə “Fidanlar” uşaq bağçasının təşkil etdiyi müxtəlif və rəngarəng nömrələr tədbirə daha bir rəng qatmışdır.\nHacıqabul rayon MKS üzrə İlin ən fəal kitabxana filialı seçilmiş 3 saylı Muğan qəsəbə kitabxanasının qəsəbə məktəbi və klubunun birgə təşkilatçılığı ilə Azərbaycan yazıçılarının əsərləri əsasında ssenariləşdirilmiş qısa səhnələrə tamaşa olunmuşdur.\n2019-cu il ərzində yubileyləri keçiriləcək yazıçı və şairlərin həyat və yaradıcılığına həsr olunmuş: “İmadəddin Nəsimi-650”,“Cəfər Cabbarlı-120”, “Cəlil Məmmədquluzadə-150”, “İsmayıl Şıxlı-100”, “Cabir Novruz-85, Məhəmməd Füzuli-525, “Qasım Bəy Zakir-235”, “İlyas Əfəndiyev-105” və digər başlığlı sərgilər təşkil olunmuş, məktəblilərin əl işlərindən ibarət guşə və sərgilər nümayiş olunmuşdur.\n“Kitab bayramı” nda həmçinin şəhərin N.Ağayev adına 4, A.Dadaşov adına 5, F.Cəbrayılıov adına 2, və 9 saylı ümumtəhsil məktəblərinin şagirdləri yaxından iştirak etmiş, imadəddin Nəsiminin qəzəlləri oxunmuşdur.\nTədbirdə Heydər Əliyev Mərkəzinin “Nəsimi ili” ilə əlaqədar müxtəlif sərgiləri və əl işləri təşkil edilmiş, Uşaq Musiqi məktəbinin ansamblı və xor kollektivinin ifasında müxtəlif mahnılar səsləndirilmişdir.\nHacıqabul rayon Mərkəzi kitabxanası tərəfindən keçirilmiş “Oxu bayramı” müsabiqəsinin qalibləri və “Kitab bayramı”nın fəal iştirakçıları "Fəxri Fərman" və "Diplom"larla təltif olunmuşdur.\nÜmummilli liderin adını daşıyan parkda təşkil olunmuş “Kitab bayramı” günün sonunadək davam etmişdir.\nAxşam saatlarında isə respublikanın tanımış incəsənət ustalarının ifasında geniş konsert proqramı təşkil olunmuşdur, keçirilən konsert proqramı böyük atəşfəşanlıqla sona çatdırılmışdır.


Sabah Bakıda 12 dərəcə isti olacaq – HAVA PROQNOZU |\nDekabrın 20-dəhava şəraitinin dəyişkən buludluolacağı, arabir tutulacağı, əsasən yağmursuz keçəcəyigözlənilir.Gecə və səhər bəzi yerlərdə zəif dumanolacaq. Arabir güclənən şimal-qərb küləyi əsəcək,gündüz cənub küləyi ilə əvəz olunacaq.\nHavanın temperaturunun Abşeron yarımadasında gecə7-9, gündüz 9-13,Bakıda gecə7-9, gündüz10-12dərəcə isti olacağı gözlənilir.\nAtmosfer təzyiqinormadan yüksək 770mm civə sütunu, nisbi rütubətgecə 70-80, gündüz 55-60faiz təşkil edəcək.\nDekabrın 20-dəhava şəraitinin əsasən yağmursuz keçəcəyi, lakin gecə və səhər bəzi dağlıq ərazilərdə yağıntılı olacağı gözlənilir. Ayrı-ayrı yerlərdə duman olacaq. Qərb küləyi əsəcək, bəzi yerlərdə arabir güclənəcək.


Nur-az.com - İmam Hüseynin (ə) karvanının keçdiyi düşərgələr (1-ci hissə)\n23 Rəbiüssani 1443\n9 Azər 1400\nİmam Hüseynin (ə) karvanının keçdiyi düşərgələr (1-ci hissə)\nƏbu Vaqid Leysinin İmam Hüseynlə (ə) görüşü\nƏbu Vaqid Leysi bu düşərgədə Hüseynlə (ə) rastlaşır. İmama (ə) yolundan qayıtmağı və qiyam etməməyi tövsiyə edir. İmam (ə) isə onun tövsiyəsinə məhəl qoymadan öz yoluna davam edir.\nAbdullah ibn Ömərin İmam Hüseynlə (ə) görüşü\nİmam Hüseyn (ə) səhabələri ilə birlikdə Səyyalə, Rəvha, Rəvisə, Ləhyi-Cəməl və Süqya düşərgələrindən keçdikdən sonra Əbvaya çatır. Peyğəmbərin (s) anası Aminənin qəbri burada yerləşir. Bəzi rəvayətlərə görə, ikinci xəlifənin oğlu Abdullah ibn Ömər bu düşərgədə İmamdan (ə) qayıtmasını və hökumətə etirazdan əl çəkməsini istəyir. Ancaq İmam (ə) qəbul etmir və öz yoluna davam edir. Rəy Hərəşi, Məhyəə (Cöhfə), Qudəyd, Usfan və Mərr əz-Zəhran karvanın keçməli olduğu digər beş düşərgədir.\nHökumət məmurları yolu bağlaya bilmir\nHökumət məmurları İmam Hüseynin (ə) karvanının qarşısını almaq üçün plan qururlar. İmam (ə) isə bundan xəbər tutaraq onların planını pozur. İmam (ə) adətən gedilən şimal-şərq yolu ilə deyil, şimal-qərb istiqamətində olan Tənimə tərəf hərəkət edir. Bu yol məmurların ağlına da gəlmirdi. Yolu dəyişdiklərinə görə İmamın (ə) karvanının yolu təqribən 9 km. uzanır.\nİmam Hüseynin (ə) Məhəmməd Hənəfiyyəyə və ailəsinə məktub yazması\n“Bismillahir-Rəhmanir-Rəhim. Hüseyn ibn Əlidən Məhəmməd ibn Əliyə. Mənə qoşulsanız, şəhid olacaqsınız. Əks təqdirdə, qələbə çalmayacaqsınız. Vəssalam”. Bu məktubu İmam (ə) Bəni-Amir bağına çatdıqda qardaşı Məhəmməd Hənəfiyyəyə yazmışdır.\nQeys ibn Müsəhhər Seydavinin vəzifəsi\nİmam Hüseyn (ə) kufəlilərə məktub yazır: “Müslimin məktubu çatdı, öyrəndim ki, siz mənə kömək etmək və haqqımızı almaq üçün birləşmisiniz və mənim gəlişimi gözləyirsiniz. Allah bizə və sizə xeyir versin! Bu işinizin əvəzində sizə ən yaxşı mükafat diləyirəm!”\nMəktubu kufəlilərə çatdırmaq üçün İmamın (ə) səhabələri arasından Qeys ibn Müsəhhər seçilir. Lakin yolda Übeydullahın əsgərləri onu tuturlar.\n“Ey camaat, Allahın ən yaxşı bəndəsi sizə doğru gəlir. Ona dəstək verin!”\nQeysin şəhadətdən öncə Kufə əhalisinə son sözləri bunlar idi.\nHəzrət Zeynəbin (ə) doğru yuxusu\nHava qaralanda Xüzeymiyyə məntəqəsinə çatdılar. Çoxlu ağaclar, kölgəliklər və su quyuları İmamın (ə) karvanının istirahət etməsinə şərait yaratmışdı. Səhər açılanda həzrət Zeynəb (ə) qardaşına dedi:\n“Qardaşım! Dünən axşam çadırdan çölə çıxdım. Bir səs deyirdi: “Ey göz! Yaxşı bax, məndən sonra kim şəhidlərə ağlayacaq? Ölümləri onları vəd verilmiş əməlin icrasına tərəf aparır.”\nİmam (ə) buyurdu: “Bacı, bizim qəza və qədərimizdə olan hər şey həyata keçəcək!”\nİmamın Züheyr ibn Qeynlə görüş\nKarvan Zəduda çatanda Hüseyn (ə) Züheyrin xeyməsini görür. O, həcc səfərindən qayıdıb Kufəyə gedirdi. İmam (ə) onu görüşə dəvət edir. Züheyr onunla görüşmək istəmir, lakin həyat yoldaşının sözlərindən sonra gedir.\nBir neçə dəqiqədən sonra əhvalı dəyişmiş bir vəziyyətdə xeyməsinə qayıdır. İmamla (ə) söhbət onu dəyişdirmişdi. Züheyr xeyməsini İmamın (ə) xeyməsinin yanında qurur və o həzrətin dostlarına qoşulur.\nMüslim və Haninin şəhadət xəbəri\nKarvan Sələbiyyə məntəqəsinə çatanda İmam (ə) Müslim və Haninin şəhid olduqlarını eşitdi.\nBu məntəqədə Əbu Hərrə adlı bir nəfər özünü İmama (ə) çatdırdı və həzrətin hərəkətini sərt qınayaraq dedi: “Nə üçün əməvilərlə qiyama qalxmısan?”\nİmam (ə) buyurdu: “Bəni-Üməyyə əmlakımı aldı, səbir etdim, söydülər, dözdüm, qanımı tökmək istəyirdilər, oradan çıxdım. And olsun Allaha! Zülmkar dəstə məni öldürəcək, Allah da onlara zillət və kəsər qılınc hakim edəcək”.


Nur-az.com - Həzrət Əli (ə) haqqında nazil olmuş Quran ayələri\n1. «Təbliğ» ayəsi: «Ya Peyğəmbər, Rəbbin tərəfindən sənə nazil olanı bəyan et. Əgər etməsən, Allahın risalətini yerinə yetirməmiş olarsan. Allah səni insanlardan qoruyacaq. Allah kafir camaatı düz yola yönəltməz». («Maidə» surəsi, ayə 67.) Təfsirçi və tarixçilərin həzrət Əliyə (ə) aid etdikləri üç yüz Quran ayəsindən biri olan bu ayənin həzrət Əliyə (ə) aid olmasını Əbu-İshaq Sələbi, Təbəri, İbn-Səbbağ Maliki və bir çox başqa alimlər təsdiqləyirlər.\n2. «Vilayət» ayəsi: «Sizin ixtiyar sahibiniz Allah, Onun rəsulu və iman gətirib namaz qılan, rüku halında zəkat verənlərdir». («Maidə» surəsi, ayə 55.) Bu ayənin həzrət Əliyə (ə) aid olduğunu Fəxr Razi, Nişaburi, Zəməxşəri kimi böyük alimlər təsdiqləyirlər.\n«Mübahilə» ayəsi: «Sənə göndərilən bilikdən sonra buna dair səninlə mübahisə edənlər olsa, onlara de ki, gəlin biz də oğlanlarımızı, siz də oğlanlarınızı, biz də qadınlarımızı, siz də qadınlarınızı, biz də özümüzü, siz də özünüzü çağıraq. Sonra isə Allaha yalvarıb, yalançılara Allahdan lənət istəyək». («Ali-İmran» surəsi, ayə 61.) Tarixçilər və təfsirçilər bildirirlər ki, həzrət Peyğəmbər (s) öz yaxınlarını sadaladıqda Əlini (ə), Fatiməni və Həsənlə Hüseyni nəzərdə tutmuşdur.\n4. «Təthir» ayəsi: «Evlərinizdə qərar tutun. İlkin cahiliyyət dövründəki kimi açıq-saçıq olmayın. Namaz qılın, zəkat verin, Allaha və Onun rəsuluna itaət edin. Siz ey ev əhli! Allah sizdən çirkinliyi yox etmək və sizi pak etmək istəyir». («Əhzab» surəsi, ayə 33.) Təbəri, Fəxr Razi və bu kimi digər böyük sünni alimləri də uyğun ayənin həzrət Əli (ə) haqqında nazil olduğunu təsdiqləyirlər.\n6. «Məvəddət» ayəsi: «Allah iman gətirib yaxşı əməllər edən bəndələrinə bununla müjdə verir. Ya Peyğəmbər (s), de ki, mən sizdən risalətim müqabilində Əhli-beytimə məhəbbətdən başqa bir şey istəmirəm». («Şura» surəsi, ayə 23.) Zəməxşəri, Gənci Şafei və başqa alimlər nəql edirlər ki, ayə nazil olduğu vaxt Peyğəmbərdən Əhli-beyt haqqında soruşdular. Həzrət Peyğəmbər (s) buyurdu: «Həzrət Əli (ə), Fatimə və onların iki oğlu mənim əhli-beytimdir».


Rövşən Allahverdiyev — Vikipediya\n10 noyabr 1991\nQaraxanlı, Ağcabədi, Azərbaycan\n2009—2011 / 2016—2020\nRövşən Fərrux oğlu Allahverdiyev (10 noyabr 1991; Ağcabədi rayonu, Azərbaycan — 27 sentyabr 2020; Füzuli rayonu, Azərbaycan) — Azərbaycan Silahlı Qüvvələrinin kiçik çavuşu, Vətən müharibəsi şəhidi.\nRövşən Allahverdiyev 2009-2011-ci illərdə Azərbaycan Silahlı Qüvvələrinin sıralarında müddətli həqiqi hərbi xidmət qulluqçusu olub. Sumqayıt şəhərində yerləşən "N" saylı hərbi hissədə xidmət edib. 2016-cı ildən eyni hərbi birləşmənin sıralarında müddətdən artıq həqiqi hərbi xidmət qulluqçusu olaraq xidmətinə Beyləqan rayonunda, "Həmlə" Taborunda davam edirdi.\nAzərbaycan Ordusunun kiçik çavuşu olan Rövşən Allahverdiyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Rövşən Allahverdiyev sentyabrın 27-də Füzuli döyüşləri zamanı şəhid olub. Ağcabədi rayonunun Qaraxanlı kəndində dəfn olunub.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Rövşən Allahverdiyev ölümündən sonra "Vətən uğrunda" medalı ilə təltif edildi.\nAzərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Rövşən Allahverdiyev ölümündən sonra "Cəsur döyüşçü" medalı ilə təltif edildi.\nAzərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Rövşən Allahverdiyev ölümündən sonra "Füzulinin azad olunmasına görə" medalı ilə təltif edildi.\nMənbə — "https://az.wikipedia.org/w/index.php?title=Rövşən_Allahverdiyev&oldid=6396562"\nBu səhifə sonuncu dəfə 12 aprel 2022 02:58 tarixində redaktə edilib.


BMT Darfura sülh qüvvələrinin göndərilməsinə razılıq verir (video)\nDünya xəbərləri 1 Avqust 2007 11:13 (UTC+04:00)\nFransa, Strasburq, / Trend müxbir A.Məhərrəmli/ Birləşmiş Millətlər Təşkilatının (BMT) Təhlükəsizlik Şurası (TŞ) çərşənbə axşamı mərkəzi hakimiyyətlə qiyamçı qüvvələr arasında qanlı münaqişəyə səhnə olan Sudanın Darfur əyalətinə BMT və Afrika İttifaqının (Aİ) birgə qüvvələrinin göndərilməsini nəzərdə tutan qətnaməni yekdilliklə qəbul edib.\nQətnamənin qəbulundan bir az sonra ABŞ-ın BMT-dəki səfiri Zalmay Xəlilzad (Zalmay Khalilzad) Sudan hakimiyyətinin qətnaməyə riayət etmədiyi halda "bir və çoxtərəfli" sanksiyalara məruz qalacağı barədə xəbərdar edib.\nYekdilliklə qəbul edilən 1769-cu li qətnaməsi ilə Unimad adlandırılan, 26.000 əsgər və polisdən ibarət olan, BMT və Afrika Ittifaqının birgə qüvvələrindən təşkil edilmiş kontingentin 2003-cü ildən vətəndaş müharibəsinə səhnə olan Darfur əyalətinə göndərilməsinə yaşıl işıq yandırır.\nBu qüvvələr hal- hazırda orada olan 7000 nəfərlik Aİ qüvvələrini əvəz edəcək.\nQeyd edək ki, qətnamə Böyük Britaniya, Belçika, Konqo, Fransa, İtaliya, Peru və Slovakiya tərəfindən dəstəklənib.\nTŞ-da qəbul edilmiş qətnamə qarışıq qüvvələrə BMT Xartiyasının VII fəslinə uyğun olaraq öz heyətini müdafiə etmək, humanitar təşkilatların hərəkət sərbəstliyini təmin etmək, mülki əhaliyə qarşı hücum və təhlükələrin qarşısını almaq üçün, eləcə də Darfura dair sülh müqaviləsini həyata keçirmək üçün zəruri tədbirlərin görülməsinə (yəni zərurət yarandığı təqdirdə silahdan istifadə etmək mənasında) icazə verir.\nQətnamənin mətni TŞ-nın üzvləri olan bəzi Afrika dövlətlərinin və Çinin dəstəyini qazanmaq üçün yumşaldılıb. Beləliklə, iyulun 24-də ABŞ tərəfindən dəstəklənən Fransa və Böyük Britaniya sanksiya təhdidlərini qətnamə mətnindən çıxardılar.\nBöyük Britaniyanın baş naziri Qordon Braun (Gordon Brown) BMT-dəki çıxışında Darfurda zorakılığa son qoymayacağı halda, Sudana qarşı sanksiyaların tətbiqini bəyan edib. O, Darfur qurbanlarını nəzərdə tutaraq deyib ki, "heç nə etmədən bu faciənin davam etməsinə imkan verə bilməz". "Darfurda zorakılığa son qoyulması üçün heç bir iş görülməzsə, Kartuma (Khartoume) əlavə sanksiyalar tətbiq ediləcək" - deyə əlavə edib.\nBMT-nin baş katibi Ban Ki-mun (Ban Ki-moon) bu qətnaməni "tarixi və görünməmiş" bir qətnamə adlandırıb. "Siz bununla regionda insanların həyatının yaxşılaşdırılmasına və Sudan tarxinin bu faciəvi səhifəsinin çevrilməsinə xidmət edən mövqeyinizlə aydın və güclü bir siqnal göndərirsiniz" - deyə o, TŞ-nın 15 üzvünə müraciətində deyib.\n"Qətnamənin bütün aspektləri məni qane etməsə də, mən bundan razı qala bilərəm". Bu sözləri Sudanın BMT-dəki səfiri mətbuata verdiyi açıqlamada deyib.\nBöyük Britaniyanın səfiri Emir Cons Parri (Emyr Jones Parry) öz növbəsində deyib ki, indi bütün səyləri Kartum hökuməti ilə qiyamçı qruplar arasında "siyasi həll yolunu" təmin etmək vasitələrinə yönəltmək lazımdır.\nFransanın xarici bşlər naziri Bernar Kuşner (Bernard Kouchner) çərşənbə günü bəyan edib ki, "qətnamənin qəbulu böyük ümidlər verir, lakin biz səylərimizidə azaltmamalıyıq".\nDarfura birgə qüvvələr gələn ilin əvvəlindən tez göndərilməyəcək. Unamid həmin vaxt dünyada sülh missiyasını yerinə yetirən daha əhəmiyyətli kontingent olacaq.\nBMT-yə görə, 2003-cü ildən etibarən Darfurda davam edən vətəndaş müharibəsi nəticəsində 200.000 insan həyatını itirib, 2,1 milyondan cox insan isə evindən-eşiyindən didərgin düşüb.


Türkiyeli biznesmene ere geden müğennimiz soyadından imtina etdi - Azadliq Xeber\nTürkiyeli biznesmene ere geden müğennimiz soyadından imtina etdi\nTürkiyəli biznesmenə ərə gedən müğənnimiz soyadından imtina etdi\n24.11.2016 / 12:14 xeber –\n“Məni həyat yoldaşımın soyadı ilə çağırın”. Lent.az-ın məlumatına görə, bu sözləri müğənni Yeganə Mürsəlova “Hər şey daxil” verilişinə deyib: “Məni ərimin soyadı ilə çağırın. “Mürsəlova” artıq getdi. 7 il bundan qabaq onunla vidalaşdım. İndi kişinin soyadındayam, onun xətrinə dəyməyim. Artıq mən Yeganə Akbudak olmuşam”.\nQeyd edək ki, Y.Mürsəlova türkiyəli iş adamı Fateh Akbudakla ailəlidir. Cütlüyün bir övladı var.


Mədəniyyətlərarası dialoqla bağlı görüş başa çatıb\n2 Sentyabr 2014 14:09\nBu gün Bakıda “Mədəniyyətlərarası dialoq: mədəniyyət və din arasında qarşılıqlı əlaqə” mövzusunda 2014-cü il mədəniyyətlərarası dialoqun dini ölçüsü üzrə Avropa Şurasının mübadilə görüşü başa çatıb. DQİDK-nın mətbuat xidmətindən verilən məlumata görə, mübadilə görüşünün üçüncü - sonuncu panel iclası “Dini xarakterli mədəni irsin mədəniyyətlərarası dialoqa və Avropa Şurasının dəstəklədiyi universal dəyərlərə töhfəsi” mövzusunda olub.\nPanel iclasın moderatoru, Avropa Şurasının Şimal-Cənub Mərkəzinin prezidenti Jan-Mari Heydt Azərbaycan tərəfinə belə görüşün təşkilinə görə dərin təşəkkürünü bildirib. O, 2010-cu ildə Bakı Forumunda dini təşkilatların rəhbərlərinin iştirak etdiyini və fəal şəkildə dialoq aparıldığını xatırladıb: “Bu gün dünyada baş verən münaqişələrin dini kökləri olduğu halda abidələr uçulur, məhv edilir. Bütün bunlar qarşımızda böyük vəzifələr qoyur və Avropa Şurası son illər məhz mədəniyyətlərarası dialoqa aid bir sıra sənədləri tərtib edib”.\nYunanıstanın Aristotel Universitetinin ilahiyyat üzrə professoru Angeliki Ziaka dini məzmunlu mədəni irsin uzun illərdir ki, tədqiq olunduğundan söhbət açıb. O deyib ki, mədəni irsin qorunması və təşviqi məqsədilə Avropa Şurasının üzv dövlətlərinin konsepsiyası əsasında təkliflər hazırlanıb: “Dini məzmunlu mədəniyyətin mədəniyyətlərarası dialoqa töhfəsi, bu töhfənin araşdırılması, tarixən bu istiqamətdə əldə edilmiş təcrübəni özündə əks etdirən siyasi sənədlərin hazırlanması, üzv dövlətlərin müvafiq sahədə təcrübə mübadiləsi, gənclərin bu işə qoşulması vacib amillərdəndir. Nəinki qədim mədəni irsin, yeni dövrə aid irsin qorunması və təşviqi də bütün üzv dövlətlərə tövsiyə edilib”.


13 Oktyabr 14:22\nTeleqraf.com xəbər verir ki, bu gün Bakı Hərbi Məhkəməsində hakim Həbib Həsənovun sədrliyi ilə baş tutan prosesdə şahidlər Orucəli Hacıyev və mərhum Elçin Əliyevin anası Səmayə Əliyevanın gəlmədiyi məlum olub.\nProkuror Eldar Həmzəyev həmin şahidlərin ifadəsinin elan olunmasını istəyib. Tərəflər buna etiraz etməyiblər.\nBundan sonra hər iki şahidin ibtidai istintaqa verdiyi ifadəsi elan olunub. Prokuror bildirib ki, cinayət işində Ukraynada yaşayan hadisə şahidlərinin də ifadələri var: "Biz onları bura dəvət edib, dindirə bilmirik. Həmin şahidlərin ifadələrinin elan olunmasını istəyirik".\nHakim həmin şahidlərin ifadələrinin elan olunması barədə qərar qəbul edib. Həmin ifadələrdə Rövşən Əkbərovun hadisə yerində olduğu deyilir.\nDaha sonra mərhum Məzahir Şıxəliyevin istintaqa ifadəsi elan edilib. O, ifadəsində Rövşən Əkbərovun hadisə yerində olduğunu, qətlin onun tərəfindən törədildiyini qeyd edib. Digər ifadəsində isə Rövşən Əkbərovun Elçin Əliyevi bıçaqla vurduğunu görmədiyini deyib. Məzahir Şıxəliyev ümumilikdə istintaqa 5 dəfə fərqli ifadə verdiyi məlum olub.\nDaha sonra Rövşən Əkbərov sərbəst ifadə verməyə başlayıb. Qeyd edib ki, dövlət tərəfindən təhsil almaq məqsədilə Kiyev şəhərinə göndərilib və orada akademiyada oxuyub: "2001-ci ilin mayında Azərbaycanın Ukraynadakı səfirliyində "Azərbaycan günləri" keçirilirdi. Mən də orada hərbi atteşə kimi iştirak edirdim. Orada tort kəsilib, çay içmişdik.\nTədbirdə Elxan Cəbiyev də iştirak edirdi. Onunla görüşdüm. Ona dedim ki, məxfi sənədlər var, onları Müdafiə Nazirliyinə çatdırmaq lazımdır. Ondan xahiş etdim ki, həmin sənədləri aparsın. Mən ümulikdə həmin dövrdə 372 kitab göndərmişəm, həmin kitablarda burada çoxaldılaraq korpuslara paylanılıb".\nRövşən Əkbərovun sözlərinə görə, həmin gün səfirlikdə ailə üzvləri ilə birlikdə olub: "Gecə səfirliyin işçisi olan Səbuhinın anam və qızımı aparmasını istədim. O da apardı, mən oğlumu da götürərək evə getdim. Səhəri gün Yalçın Qocayev zəng etdi, bizi səfirliyə çağırırlar. Bildirdi ki, Elçinlə Qüdrəti vurublar. Səfirliyə getdim. Orada eşitdim ki, Azərbaycandan nümayəndə heyəti gəlir, Nazim İbrahimov da onların arasındadır. Bundan sonra mənim dərsim olduğu üçün akademiyaya getdim".\nRövşən Əkbərov bildirib ki, səfirlikdə ona qəzetləri göstəriblər: "Bakıda qəzetlərdə şəkilimi qoyaraq Rövşən Əkbərovun olduğu yerdə qətl törədildiyi yazılmışdı. Bildirdilər ki, Nazim İbrahimov Elçin Əliyevin ailəsinə zəng edib deyib ki, onu Rövşən Əliyev öldürüb.\nNazim İbrahimovun harada olduğunu soruşdum. Ondan Bakıya belə bir hadisədə mənim adımı hallandırması səbəbini soruşdum. Bildirdi ki, nə danışırsız, siz iqtidarın adamısız. Mən elə bir söz deməmişəm".\nRövşən Əkbərov deyib ki, 2002-ci ildə Bakıya gəlib və "Gülüstan" restoranında tədbirdə olub: "Tədbirdə Nazim İbrahimovu gördüm. Orada yanımızda çox adam var idi. Nazim İbrahimova dedim ki, adam kişi olar, üzdə bir söz deyirsiz, arxada başqa söz. O da həmin vaxt mənə dedi ki, əlavə heç nə deməyib. Mən bûrada olduğum vaxt bir nəfər deyən olmadı ki, gəl söhbət edək, görək sənin adın niyə bu işdə çəkilir".\nGeneralın sözlərinə görə, sonradan müstəntiqə ifadə verib: "Mənə bir söz deyən olmadı. Prokuror da, polis rəisi də istintaqda iştirak edirdi.\nDeyirlər ki, kafedə hərbi formada olmuşam. Heç kim hərbi formada kafedə oturmaz. Mənə ayıb olardı ki, general formasında kafeyə gedim. Məzahir Şıxəliyev əgər mənimlə mübahisə edibsə, məni tanımalı idi. Daha niyə şəkil istəyirdi ki, məni tanısın. Elçin Əliyevi cəmi 2-3 dəfə görmüşəm. Onunla heç bir masa ətrafında əyləşməmişəm. Nə çörək yemişik, nə də münasibətimiz olub. Bu işin mənə aidiyyəti yoxdur".\nRövşən Əkbərov daha sonra qeyd edib ki, Elçin Əliyevin ailəsi düzgün yolda deyil: "Bu qətlin mənə dəxli yoxdur. Onların kiminləsə problemi var, bunu araşdırsınlar. Kişi kimi deyirəm ki, bu qətllə əlaqəm yoxdur. Nəyə desən and içə bilərəm".\nProkurorun suallarını cavablandıran Rövşən Əkbərov deyib ki, 1991-ci ildə Milli Orduya qəbul olub və birinci Qarabağ müharibəsində iştirak edib: "Mən göstərdiyim xidmətinə görə Milli Qəhraman adı almışam, medallarla təltif olunmuşam".\nO qeyd edib ki, Elçin Əliyevlə heç vaxt kafedə olmayıb, adlı çəkilən kafedə heç vaxt gecə oturmayıb. Məzahir Şəxəliyevi heç vaxt görməyib, tanımayıb.\nRövşən Əkbərov zərərçəkmiş şəxsin hüquqi varisinin nümayəndəsi Elçin Sadıqovun suallarını cavablandırmaqdan imtina edib.\nDaha sonra işdə olan sənədlər tədqiq olunub və məhkəmə istintaqı tamamlanıb, çıxış üçün söz prokurora verilib. Prokuror ittiham nitqi ilə çıxış edib.\nProkuror Cinayət Məcəlləsinin 12.1, 221.3-cü (xuliqanlıq) maddəsinin ittihamdan xaric edilməsini istəyib. Buna səbəb cinayət işinin üstündən uzun müddət keçmısi olub.\nProkuror Rövşən Əkbərovun Cinayət Məcəlləsinin 12.1, 120.2.2 (qəsdən adam öldürmə) maddəsi ilə təqsirli bilinmısini, 11 il müddətinə azadlıqdan məhrum edilməsini istəyib.\nElçin Sadıqov çıxışı zamanı prokurorun istədiyi cəza ilə razı olmayıb. O, Rövşən Əkbərova prokurorun istədiyi cəzanın az olduğunu deyib, təqsirləndirilən şəxsə 15 il cəza verilməsini xahiş edib.\nRövşən Əkbərovun vəkilləri çıxışa hazırlaşmaq üçün vaxt istəyiblər. Növbəti proses oktyabrın 22-də davam edəcək.\nBu ərazilərə icazəsiz daxil olanların avtomobilində borular aşkarlandı\nCOVID-19 pasportu olmayan 216 nəfər şənliyə buraxılmadı" - Video\nƏrini boğaraq öldürən qadının məhkəməsi başlayır\nQonaq getmək istəyən koronavirus xəstəsi saxlanıldı\nBaş həkim və müavininin məhkəməsi başlayır\n22 Oktyabr 21:26\n22 Oktyabr 19:14\n22 Oktyabr 18:24\n22 Oktyabr 17:49\n22 Oktyabr 12:41\nCOVID-19 xəstəsi yas mərasimində saxlanıldı\n22 Oktyabr 10:22\nQaxda qanunsuz ov edən şəxslər saxlanıldı - Foto\n22 Oktyabr 09:12\n21 Oktyabr 15:57\nRusiyada yeni ölüm antirekordu qeydə alındı – Ardıcıl üç gündür ki...\nMehriban Əliyevadan maraqlı Zəngilan paylaşımı... - Foro


20 milyon manatdan çox qeyri-faiz gəlirin olan 5 bank - BANK - Fins.az\n20 milyon manatdan çox qeyri-faiz gəlirin olan 5 bank\nAzərbaycanda fəaliyyət göstərən 30 bankdan 5-nin bu ilin yanvar-iyun aylarındakı qeyri-faiz gəlirləri 100 milyon manatdan çoxdur.\nBunlar "Kapital Bank" (76,137 milyon manat), "Azərbaycan Beynəlxalq Bankı" (64,763 milyon manat), "Bank Respublika" (27,393 milyon manat), "Access Bank" (24,048 milyon manat) və "PAŞA Bank"dır (21,34 milyon manat).\nQalan 25 bankdan 2-də qeyri-faiz gəlirləri 10-20 milyon manat arasında, 20 bankdan 1-10 milyon manat arasında, 2 bankda isə 10 milyon manatdan azdır. 1 bank Pakistan Milli Bankının Bakı filialı isə qeyri-faiz zərəri ilə üzləşib.\nAzərbaycanda fəaliyyət göstərən 30 bankdan 9-nun bu ilin yanvar-iyun aylarındakı qeyri-faiz gəlirləri ötən ilin eyni dövrünə nisbətən az olub.\nBunlar "Premium Bank", "AFB Bank", "Azər-Türk Bank", "Turan Bank", "Amrah Bank", "Yapı Kredi Bank Azərbaycan", "Nikoyl Bank", "Günay Bank" və "Zıraat Bank Azərbaycan"dır. Ən az azalma "Premium Bank"da (0,6%), ən çox azalma isə "Zıraat Bank Azərbaycan"da (34,5%) qeydə alınıb.\n1 bank - Pakistan Milli Bankının Bakı filialı bu ilin I yarısında qeyri-faiz gəlirləri əldə etsə də, ötən ilin eyni dövründə qeyri-faiz zərəri ilə üzləşib, 2 bank - "Access Bank" və "Bank VTB Azərbaycan" isə bu ilin yanvar-iyun aylarında qeyri-faiz zərəri ilə üzləşib, ötən ilin eyni dövründə qeyri-faiz gəlirləri əldə edib. Odur ki, bu bankların qeyri-faiz gəlirlərinin / zərərinin dinamikasını hesablamaq mümkün olmayıb.\nQalan 18 bankın isə qeyri-faiz gəlirləri illik müqayisədə artıb. Ən yüksək dinamika "Bank of Baku"da (2,5 dəfə), ən aşağı d


Rusiya ABŞ-ın ballistik raket müdafiə sisteminə dair planlarının əleyhinə çıxmağa davam edir. Rusiya illərdir ABŞ-ın Avropada ballistik raketlrdən müdafiə sistemi yerləşdirmək planlarını tənqid edir. 2009-cu ildə prezident Barak Obama Buş administrasiyasının Polşada 10 raket tutan qurğu və Çex Respublikasında radar quruğusu yerləşdirmək təklifini təxirə saldı. Silaha nəzarət məsələləri üzrə mütəxəssis Cozef Sirinsione yeni planın daha münasib şərtlərə əsaslandığını deyir.\nCozef Srinsoni: `ABŞ Aegis eskadrilya və kreyserlərdə mənzillənən raket əleyhinə müdafiə qurğuları kimi yeni sistem yerləşdirir. Lakin bu plana yertipli təkmilləşdirilmiş raket növləridən müdafiə də daxildir. Onların bir hissəsinin Polşa və Rumınya da daxil olmaqla, keçmiş Varşava Müqaviləsinə daxil olan ölkələrdə yerləşdirilməsi nəzərdə tutulur. Bu raketdən müdafiə qurğuları ABŞ-ın gözləntilərini doğrultsa, o zaman bu müdafiə qurğuları Rusiyanın uzaq mənzilli ballistik raketlərini zərərsizləşdirməyə qadir olacaq, Rusiyanı da narahat edən məhz budur.`\nBirləşmiş Ştatlar ballistik raketdən müdafiə planının Rusiyanı hədəf almadığını, əksinə, Iran kimi ölkələrin mümkün raket hücumlarından müdafiə xarakteri daşıdığını dəfələrlə qeyd edib. Sirinsoni Rusiyanın ABŞ-ın raketlərdən müdafiə planına qarşı çıxmasının başqa səbəbinin də göstərir.\nCozef Srinsoni: `Rusiya ABŞ-ın hərbi texnalogiyasının onunla sərhəd ölkələrdə mövcudluğunu istəmir. Bu da şübhə doğurur. Çünki ABŞ-ın Əfqanıstan və İraqda hərbi bazaları, Özbəkistan və başqa ölkələrlə təchizata dair razılıqları var. Polşa və başqa Şərqi Avropa ölkələri ilə münasibətlərin Rusiya ilə heç bir əlaqəsi yoxdur. Lakin Rusiya raketlərdən müdafiə qurğularının onu hədəf aldığını hesab edir. Rusiya sərhəddində ABŞ-ın mövcudluğunun artmasından çox narahatdır.`\nRusiya Şanxay Əməkdaşıq təşkilatı kimi tanınan regional alyansa üzvdür. Bu alyansın başqa üzvləri Qazağıstan, Qırğızıstan, Tacikistan, Özbəkistan və Çindir. Bəzi mütəxəssislər deyirlər ki, Rusiya bu təşkilatı Şimali Atlantik Müqavilə Təşkilatı və ya NATO-ya qarşı potensial qüvvə kimi görür. Ötən həftə keçirilən zirvə görüşündə altı üzv ölkə raketlərdən müdafiə sistemini tənqid edərək bu qurğuların regionda strateji sabitliyi və beynəlxalq təhlükəsizliyi pozacağını qeyd etmişlər. Ötən il Lissabonda keçirilən NATO zirvə görüşündə ABŞ və Rusiya raketlərdən müdafiə məsələsində əməkdaşlığa dair razılığa gəliblər. Mütəxəssislər müəyyən irəliləyişlərin əldə olunmasına baxmayaraq Moskvanın bütövlükdə bu planın əleyhinə çıxdığını bildirirlər.


Qəbələdə iş adamını öldürənlər şikayət etdilər - FOTO\n19:22 12 Noyabr 2016\nİş adamını qətlə yetirməkdə təqsirləndirilən 17 nəfərdən ibarət dəstə üzvləri barələrində olan hökmdən apellyasiya şikayəti veriblər.\nMilli.Az APA-ya istinadən xəbər verir ki, onların apellyasiya şikayətləri üzrə məhkəmənin ilkin baxış iclası noyabrın 18-nə təyin edilib. Onlar şikayətlərində barələrində olan cəzanın azaldılmasını xahiş ediblər.\nQeyd edək ki, bir müddət əvvəl Bakı Ağır Cinayətlər Məhkəməsində həmin şəxslərə hökm oxunub. Hökmə əsasən, Nurəddin Xəlilov ömürlük, Müşfiq Mikayılov 20 il, Rəşad Həşimli 20 il, Əhməd Kərimov 20 il, Coşqun Kərimbəyli 20 il, Bahadur Məmmədov 20 il, Zaur Əliyev 18 il, Pərviz Şıxalıyev 16 il, Rəşad Səfərəliyev 16 il, Xəlil Məmmədov 15 il, Samir Məmmədov 16 il, Rufis Bəyimov 18 il, Ceyhun Abdullayev 14 il, İlqar Musayev 13 il, 6 ay, Anar Rzayev 14 il, Niyaməddin Xəlilov 16 il, Fəxri Şirinzadə isə 20 il müddətində azadlıqdan məhrum ediliblər.\nİttihama görə, dəstə üzvləri 2014-cü ilin noyabrında Qəbələdə iş adamı Vahid Vahabovu tamah məqsədilə öldürüb, həyat yoldaşına müxtəlif dərəcəli xəsarətlər yetiriblər.\nSaxlanılan şəxslərin ətrafında həyata keçirilən əməliyyat tədbirləri və istintaq hərəkətləri nəticəsində dəstə üzvlərinin digər cinayətlərdə də iştirakları müəyyənləşib. Həmin şəxslər radikal dini cərəyanın üzvləridir.\nQəbələdə iş adamını öldürənlər şikayət etdilər FOTO


Ticarətdə kar həddi\n» CAVABLAR » İQTİSADİ HƏYAT » Ticarətdə kar həddi\n4. 470 dəfə oxunub , 0 şərh Çap et\nİslamdakı ticarət qaydalarına bütün yönləri ilə baxmaq lazımdır. Çünki İslamın gətirdiyi iqtisadi qaydalarla digər sistemlər arasında böyük fərqlər mövcuddur. Həyatı sadəcə bu dünyadan ibarət sayan və yeganə qayəsi maddi rifahı yüksəltməklə fərdin dünyəvi xoşbəxtliyini təmin etmək olan sistemlər üçün hər şey maddiyyatdan ibarətdir. Məqsəd maddiyyat olduğuna görə onları buna aparan bütün səbəbləri də mübah olaraq qəbul edirlər.\nİslama görə isə, mülk Allahındır (Fatir surəsi, 35/13). Biz isə qoruyucularıq, yəni bu mülk bizə əmanət olunub. Bu isə o deməkdir ki, əlimizdə olanlar bizə mülk olaraq verilməyib, sadəcə halal dairədə istifadə etmək üçün verilib. Hətta sahib olduğumuz bədənimiz belə bizim deyil. Bu səbəbdən də intihar etmək və ya qəsdən hər hansı orqana zərər vermək haram sayılmışdır. Biz Allahın mülkündə Onun verdiyi əmanətləri qoruduğumuza görə bütün hərəkət və davranışlarımız da Onun əmr və qadağalarına müvafiq olmalıdır. Bir möminin ticarət həyatı da bu düşüncəyə – şəriətə uyğun olub olmamağa görə şəkillənməlidir. Yəni o, ticarətlə əlaqəli bütün məsələlərdə halal-harama həssaslıqla yanaşmalı, boğazından keçən hər loğmanı halal yoldan qazanmalı və qazandığı hər qəpiyin axirətdə hesabını verəcəyini əsla unutmamalıdır. Sadəcə özünü yox ətrafındakı insanları və yaşadığı cəmiyyətin xeyrini də düşünməli, onların ayrılmaz bir parçası olduğunu bilməlidir.\nBuna görə də malını israf etmək, başqalarını aldadaraq pul qazanmaq, faiz yemək, malı yalan və hiylə ilə müştəriyə satmaq, süni qiymət artırmaq, satdığı malın qüsurunu gizlətmək, müştərinin məlumatsızlığından sui-istifadə edərək malı baha satmaq və bənzəri xüsuslar dinimizdə qadağan edilmişdir. Nisa surəsindəki “Ey iman gətirənlər! Qarşılıqlı razılıqla aparılan ticarət istisna olmaqla mallarınızı öz aranızda haqsız yerə yeməyin və bir-birinizi məhv etməyin. Həqiqətən, Allah sizə qarşı Rəhmlidir” ayəsi bu məsələdə əsas ölçüdür.\nİslamda ticarətdə kar həddinə keçəzdən əvvəl sadalanan xüsuslara toxunmağı lazım bildik. Bəli, İslamda alış-verişdə hər hansı kar məhdudiyyəti (həddi) qoyulmamışdır. Yəni Quran və Sünnədə və səhabələrin tətbiqatında buna rast gəlinmir. Peyğəmbərimiz (s.ə.s) qiymət artımından şikayətə gələrək buna müdaxilə etməyini istəyən səhabələrə belə demişdir, “Şübhəsiz ki, qiyməti təyin edən, qıtlıq və bolluq bəxş edən, ruzi verən ancaq Allahdır. Mən sizdən heç birinizin mal və canına etdiyim haqsızlıqdan dolayı haqqını məndən istədiyi halda Rəbbimə qovuşmaq istəmərəm”.\nHakim ibn Hizamla (r.a) Allah Rəsulu (s.ə.s) arasında cərəyan edən bu hadisəyə də nəzər salaq: Peyğəmbərimiz (s.ə.s) Hakim ibn Hizamı bir dinar verərək özünə qurbanlıq qoyun almaq üçün bazara göndərir. O da bir dinara iki qoyun alır. Qoyunlardan birini bir dinara satır. Əlində bir dinar və qoyunla Rəsulullahın (s.ə.s) yanına gəlir. Rəsulullah (s.ə.s) Hakim ibn Hizama (r.a) heç bir müdaxilə etmir, əksinə ona xeyir dua edir. Yəni Rəsulullah (s.ə.s) Hakim ibn Hizamın ticarət edərək qazandığı əlavə qazanca qarşı çıxmamışdır.\nƏslində ticarətdə hər hansı kar (qazanc) məhdudiyyətinin gətirilməməsi, ticarət həyatının daha canlı olması nöqteyi-nəzərindən olduqca əhəmiyyətlidir. Əgər ticarətdə hər hansı kar həddi qoyulmuş olasaydı bir çox çətinliklər ortaya çıxardı. Çünki bir maldan əldə olunan gəlir, birbaşa həmin malın alış qiymətinə bağlıdır. Bu isə vəziyyətə görə dəyişir. Yəni eyni növ və keyfiyyətə malik malın qiyməti müxtəlif səbəblərə görə dəyişə bilər. Məsələn, bir tacir istənilən malı topdan alaraq və pulunu nəğd ödəyərək gətirə və ya özü emal edərək daha ucuz qiymətə sata bilər. Üstəlik dükanın kirayə olub olmamasını, digər xərcləri nəzərə aldıqda məsələ aydın olur. Malın alış qiymətinin belə dəyişkən olduğunu nəzərə alsaq, ticarətə müəyyən kar həddi gətirməyin doğru olmadığını görərik.\nBu və bənzəri səbəblərdən İslam ticarətə aid məsələlərdə müsəlmanlar arasında gözəl ticarət əxlaqının formalaşmasına çalışmış, onları ədalətli olmağa, doğruluqdan ayrılmamağa səsləmişdir. Onlarda fədakarlıq, mərhəmət və başqalarını düşünmək kimi yüksək əxlaqi məziyyətləri inkişaf etditmiş qiymətləri də bazar şərtlərinə və onların vicdanlarına həvalə etmişdir.\nYəni İslama görə qiymətlər kənar təsirlə yox, təbii olaraq sərbəst rəqabət şəraitində, hər cür aldatma və hiylədən uzaq özlüyündən formalaşır. Bundan əlavə adət-ənənədəki məntiqə zidd olmayan qaydalara görə hərəkət etməyi də qəbul edir.\nBununla yanaşı bazarda sui-istifadə və qaçaqmalçılıq olduqda, xalqın əsas zəruri ehtiyacı sayılan mallarda süni qiymət artımları müşahidə edildikdə dövlətin buna müdaxilə etmək haqqı var ki, bu İslam hüququnda “nəhr” adlanır. “Nəhr” bir mənada bazarda pozulan qiymətlərin yenidən tənzimlənməsi və xalqın zərər görməməsi üçün dövlətin təyin etdiyi aidiyyatı şəxslər tərəfindən edilən müdaxilədir. Yəni “nəhr” zərurətdən ortaya çıxır. Dövlət belə bir qayda tətbiq etdiyi təqdirdə buna tabe olmaq məcburidir.\nRəsulullah (s.ə.s) da hədislərində ticarət əxlaqının formalaşması haqqında bir çox tövsiyələr vermişdir. Onun (s.ə.s) hədislərindən bəziləri bunlardır:\n“Bizi aldadan bizdən deyildir”.\n“Dürüst və etibarlı ticarətçi şəhidlərlə, siddiqlərlə və nəbilərlə bərabərdir”.\n“Doğru danışan və doğru davranan ticarətçi qiyamət günü ərşin kölgəsi altındadır”.\n“Bir şəxs qida maddələrini yığaraq gündəlik qiymətə uyğun satsa sanki onu yoxsullara və ehtiyac içərisində olanlara pulsuz paylamış kimi savab qazanar”.\n“Ən xeyirli qazanc insanın əlinin zəhməti və dürüst alış-verişlə əldə etdiyi qazancdır”.\n“İnsan əlinin zəhmətindən daha xeyirli bir qazanc yeməmişdir. Allahın nəbisi Davud peyğəmbər də zireh düzəldərək öz əlinin zəhməti ilə dolanırdı”.\n“Şeytan və günah (yalan) and və (boş) söz özünü alış-veriş yerinə yetirir. Alış-verişinizi sədəqə ilə qarışdırın!”.\n“Satanda çəkib sat, alanda da çəkib al”.\n“Ərzaqları ölçün və ya çəkin ki, sizin üçün bərəkətli olsun”.\nSəhabələr də Rəsulullahın (s.ə.s) bu və bənzəri tövsiyələrinə uyğun yaşamağa çalışmışlar. Səhabələrdən Cərir ibn Abdillah (r.a) bir at almaq istəyir. Satıcı atın 500 dirhəm oldunu deyir. Cərir isə onu daha baha qiymətə 600 və ya 800 dirhəmə ala biləcəyini söyləyir. Satıcı atının bu qədər bahalı olub olmadığını soruşanda Cərir “At bəlkə də 800 dirhəmdən də bahadır, fəqət mən bundan artıq verə bilmərəm” – cavabını verir. Bu hadisəyə şahid olanlar 500 dirhəmə atı ala bildiyi halda niyə qiyməti qaldırdığını soruşada Cərir belə cavab verir, “Biz alış verişdə hiylə etməyəcəyimizə dair Rəsulullaha söz verdik”.\nNəticə olaraq İslam ticarətdə hər hansı kar həddi gətirməmişdir. Ancaq təmiz vicdanlı fərdlər yetişdirməyə çalışmış və hər cür yalan, hiylə və faizdən uzaq dorğuluqla ticarət etməyi məqsəd halına gətirmişdir.\n Nisa surəsi, 4/29.\n Əbu Davud, Büyü, 49; Tirmizi, Büyü, 73.\n Əbu Davud, Büyü, 28; Tirmizi, Büyü, 34.\n Müslim, İman, 164; Tirmizi, Büyu, 74.\n Əbu Davud, Büyu, 8; Tirimizi, Büyu,4; Darimi, Büyu, 8; Hakim, Müstədrək, II, 7.\n İbn Macə, Ticarət, 1.\n İbn Macə, Ruhun 16.\n Əhməd bin Hənbəl, Müsnəd, III, 466; IV, 141.\n Buxari, Büyu 15, Ənbiya, 37.\n Əbu Davud, Büyu,1; Nəsayi, İman, 22, 23, Büyu, 4; Tirmizi, 4; İbn Macə, Ticarət, 3.\n Buxari, Büyu, 51.\n Buxari, Büyu, 52; İbn Macə, Ticarət, 39.\n İbn Həzm, əl-Muhalla, s. 454.\nbiznes gəlir hədd kar qazanc ticarət\nRamazandan kimlər “qazanclı” çıxır?\nHəqiqi xoşbəxt ramazan ayına yetişib Allahın əvfinə nail olan insandır. Ramazan ayında ibadətlərdə müvəffəq olmaq və bu ayı layiqincə əhya etmək üçün müəyyən xüsuslara diqqət etmək lazımdır.\nTicarət həyatında dua\n“Kim bazara girəndə “Allahdan başqa ilah yoxdur. O, birdir, şəriki yoxdur. Mülk və həmd Ona məxsusdur. Dirildir və öldürür. O, Hayydır, ölməz. Xeyir Onun əlindədir. Onun gücü hər şeyə yetər” deyərsə, Allah ona minlərlə savab yazar, onun minlərlə günahını əfv edər və onu minlərlə dərəcə yüksəldər”.\nMüştəriyə fürsət vermək\nKim bir müsəlmanın alış-veriş sövdələşməsini ləğv etmək istəyini qəbul edərsə, Allah da onun günah və xətalarını bağışlayar”.\nƏliaçıqlıq insanı Allaha yaxınlaşdırır\n“Əliaçıq adam Allaha yaxındır. İnsanlara yaxındır. Cənnətə yaxındır. Cəhənnəmdən uzaqdır. Xəsis Allahdan uzaqdır, insanlardan uzaqdır, cənnətdən uzaqdır. Cəhənnəmə isə yaxındır”. (Tirmizi, Birr, 40; Təbərani, Mücəmül-əvsat, III, 27) Əliaçıqlıq Cənnətdən dünyaya uzadılan bir budaqdır. Sədəqə, qurban, tələbə təqaüdü və hədiyyə kimi vəsilələrlə könülləri sevindirmək, möhtacların köməyinə çatmaqdır. Əliaçıqlıq ağacının bir budağından yapışan bəxtəvərlər Tuba ağacının budağından […]


"Məktəblinin dostu" layihəsinin iştirakçılarına sertifikatlar verilib\nMartın 10-da Təhsil Nazirliyi, Vətəndaşlara Xidmət və Sosial İnnovasiyalar üzrə Dövlət Agentliyi ilə birgə həyata keçirilən "Məktəblinin dostu" pilot layihəsi çərçivəsində ASAN Könüllülərinə sertifikatların təqdim olunması mərasimi keçirilib.\nTədbirdən öncə martın 9-da Bakı-Sumqayıt yolunda baş verən yol-nəqliyyat hadisəsi nəticəsində Sumqayıt Dövlət Universitetinin həlak olmuş tələbələrinin xatirəsi bir dəqiqəlik sükutla yad edilib.\nTədbirdə təhsil nazirinin müavini Ceyhun Bayramov, Vətəndaşlara Xidmət və Sosial İnnovasiyalar üzrə Dövlət Agentliyinin sədr müavini Ülvi Mehdiyev, Azərbaycan Dövlət Pedaqoji Universitetinin rektoru Cəfər Cəfərov, Bakı Şəhəri üzrə Təhsil İdarəsinin müdiri Məhəbbət Vəliyeva, ümumi təhsil məktəblərinin direktorları və digər qonaqlar iştirak ediblər.\nƏvvəlcə "Məktəblinin dostu" pilot layihəsindən bəhs edən videoçarx nümayiş olunub.\nTəhsil nazirinin müavini Ceyhun Bayramov bildirib ki, cari tədris ilində də təhsil sahəsində bir sıra mühüm əhəmiyyətə malik layihələr həyata keçirilib. Həmin layihələrdən biri olan “Məktəblinin dostu” Azərbaycan Respublikası Prezidentinin sərəncamı ilə təsdiq edilmiş “Azərbaycan Respublikasında təhsilin inkişafı üzrə Dövlət Strategiyası”na əsasən həyata keçirilir.\nCeyhun Bayramov qısa müddətdə əhəmiyyətli işlərin görülməsinin layihənin ideyasının aydın olmasından və bu işə peşəkar yanaşmadan xəbər verdiyini deyib. Nazir müavini qeyd edib ki, müəllim-şagird-valideyn üçbucağında münasibətlərin daha səmərəli müstəviyə çıxarılması baxımından “Məktəblinin dostu”nun üzərinə mühüm vəzifələr düşür.\nVətəndaşlara Xidmət və Sosial İnnovasiyalar üzrə Dövlət Agentliyinin sədr müavini Ülvi Mehdiyev könüllülük fəaliyyətinin əhəmiyyətindən danışaraq, könüllülük hərəkatının inkişafını, gənclərin mövcud bilik və bacarıqların daha da təkmilləşməsindəki rolunu xüsusi vurğulayıb. O, həmçinin “Məktəblinin dostu” layihəsinə məzun ASAN könüllülərinin cəlb olunması və onların bu layihəyə müsbət töhfə verməsindən məmnunluğunu ifadə edib.\nBakı Şəhəri üzrə Təhsil İdarəsinin müdiri Məhəbbət Vəliyeva paytaxtın 30 ümumi təhsil müəssisəsini əhatə edən layihə üzrə 112 nəfər əməkdaşın çalışdığını bildirib. Layihə çərçivəsində indiyədək çoxsaylı tədbirlərin keçirildiyini nəzərə çatdıran BŞTİ-nin müdiri bütün bunların məktəb mühitinin səmərəliliyini daha da artırdığını qeyd edib.\nDaha sonra "ASAN Xidmət" mərkəzlərində könüllülük fəaliyyətində iştirak edən “Məktəblinin dostu” seçilmiş şəxslərə sertifikatlar təqdim olunub.\nTədbirdə ASAN Könüllülərinin hazırladıqları bədii kompozisiyalar nümayiş etdirilib.\nQeyd edək ki, “Məktəblinin dostu” pilot layihəsi üzrə seçilmiş şəxslər ötən ilin dekabr ayından fəaliyyətə başlayıblar.\nAçar sözlər: məktəblinin dostu, ümumi təhsil\nBeynəlxalq İnformatika Olimpiadasına hazırlıq aparılırBakı Dövlət Universitetində Himayəçilər Şurası yaradılıb“eTwinning Plus” layihəsi çərçivəsində tədbirTəhsil naziri İstanbul Texniki Universitetinin rektoru ilə görüşüb“Rəqəmsal bacarıqlar” layihəsi Əbu-Dabidə qalib olub Bütün xəbərlər


“Azərxalça”nın “Qarabağ xalçalarına yeni baxış” xalça kolleksiyasının təqdimatı keçirilib (FOTO/VİDEO) – AzerTimes\n“Azərxalça”nın “Qarabağ xalçalarına yeni baxış” xalça kolleksiyasının təqdimatı keçirilib (FOTO/VİDEO)\n27 sentyabr Anım Günü, 44 günlük Vətən Müharibəsinin ildönümünün qeyd olunması və Azərbaycanın ənənəvi xalçaçılıq sənətinin 2010-cu ildə Azərbaycanın Birinci vitse-prezidenti Mehriban xanım Əliyevanın təşəbbüsü ilə UNESCO-nun Qeyri-maddi mədəni irs üzrə reprezentativ siyahısına daxil edilməsinin 11-ci ildönümü münasibəti ilə “Azərxalça” ASC özünün “Qarabağ xalçalarına yeni baxış” xalça kolleksiyasını təqdim etdi.\nVətən müharibəsində qazandığımız möhtəşəm Qələbə tariximizdə yeni səhifə açdığı kimi, “Qarabağ xalçalarına yeni baxış” kolleksiyası da xalçasevərlərin diqqətinə Qarabağ xalçalarının yeni obrazını təqdim edəcək. 17 noyabr tarixində kolleksiyanın “Azərxalça”nın İçəri Şəhərdə yerləşən sərgi salonunda geniş təqdimat mərasimi baş tutub. Yeni Qarabağ xalçaları Respublikanın əməkdar rəssamı Rəşad Ələkbərovun ideyaları əsasında “Azərxalça” ASC-nin yaradıcı qrupunun iştirakı ilə hazırlanıb.\nKolleksiya çərçivəsində Rəşad Ələkbərov Qarabağ xalçaçılıq məktəbinə aid “Qasımuşağı” xalçasının 4 müxtəlif rəngdə və müasir zövqə, interyerə uyğun dizaynda təqdim edib. Hər bir xalçanın dizaynına 4, toxunma prosesinə isə 2 ay vaxt sərf olunub.\nXatırladaq ki, “Qasımuşağı” xalçaları Qarabağ xalçaçılıq məktəbinin Cəbrayıl qrupuna aid edilən xovlu xalçalardır. “Qasımuşağı” xalçaları Zəngəzur mahalının Hacısamlı nahiyəsinin (indiki Laçın rayonunun) inzibati ərazi vahidində yerləşən Qasımuşağı obasının, eləcə də ətraf kəndlərin adı ilə bağlıdır.\nMərasimdə ölkənin tanınmış ictimai, siyasi və incəsənət xadimləri iştirak ediblər. “Azərxalça” ASC-nin İdarə Heyətinin Sədri Emin Məmmədov tədbiri açıq elan edərək, hər kəsi salamlayıb. Çıxışı zamanı Emin Məmmədov qeyd edib ki, dəyişən və qloballaşan dünyada bizim milli-mənəvi irsimiz hesab olunan Qarabağ xalçalarını bütün dünyaya daha müasir tərzdə təqdim etmək əslində bu xalçalara olan marağı qat-qat artırır: “Qoy müasir və müxtəlif rənglərlə göz oxşayan Qarabağ xalçaları dünyanın bütün nöqtələrində müasir interyerli məkanların ən dəyərli bəzəyi olsun! Bütün dünyanın artıq 11 ildir ki, UNESCO-nun Qeyri-maddi mədəni irs üzrə reprezentativ siyahısına aid olan Azərbaycan xalçaçılıq sənətinin nadir incilərini müasir dizaynda görməsinin vaxtıdır”.\nMərasimdə çıxış edən ideya müəllifi Rəşad Ələkbərov isə çıxışı zamanı: “Mən klassik “Qasımuşağı” xalçalarında mübarizə, müharibə, qələbə elementləri görürəm. Layihələndirdiyim xalçalarda forma olaraq “Qasımuşağı” xalçasını əsas götürmüşəm. Rəng çalarlarının dəyişməsi isə əhval-ruhiyyə, baş verən proseslər və gələcək haqqında düşüncələrimin təzahürüdür” – deyə bildirib.\nXatırladaq ki, 4 rəngdə təqdim olunan hər biri 4 kv.m. olan xalçalardan yalnız 44 sayda sifariş etmək mümkündür.\nSonrakı xəbərAyrı-ayrı fənlərin tədrisi köhnəlmiş sistemdir – Nazir\nƏvvəlki xəbər24 min manat xərci olan tədbiri 37 min manat hesablayırdılar – Vüqar Səfərlinin məhkəməsindən


Azərbaycan Ordusunun maddi-texniki bazası möhkəmlənib, döyüş qabiliyyəti artıb - AZƏRTAC – Azərbaycan Dövlət İnformasiya Agentliyi\nOrdu quruculuğu sahəsində dövlət siyasətinin nəticəsi olaraq son illərdə Silahlı Qüvvələrimiz bütün qoşun növləri üzrə inkişaf edərək güclənib. Ordumuzun maddi-texniki bazası möhkəmlənib, müasir silahlarla təminatı istiqamətində mühüm işlər görülüb, döyüş qabiliyyəti artıb.\nAZƏRTAC xəbər verir ki, bu fikirlər Tərtər rayonunda yerləşən “N” saylı hərbi hissədə 26 İyun – Silahlı Qüvvələr Günü münasibətilə keçirilən tədbirdə səsləndirilib.\nMüharibə veteranlarının, hüquq-mühafizə orqanlarının rəhbərlərinin, Qarabağ Regional Bilik Evinin və rayon ictimaiyyətinin nümayəndələrinin iştirak etdiyi tədbirdə Tərtər Rayon İcra Hakimiyyətinin başçısı Müstəqim Məmmədov çıxış edərək, əsgər və zabitlərini təbrik edib, onlara çətin və şərəfli işlərində uğurlar arzulayıb. Bildirib ki, ötən ilin aprel ayında cəbhə xəttində erməni silahlı birləşmələrinin təxribat əməllərinə Azərbaycan Ordusunun layiqincə cavab verməsi, düşmənin canlı qüvvəsi və hərbi texnikasının darmadağın edilməsi, strateji əhəmiyyətə malik bir neçə yüksəkliyin işğaldan azad olunması xalqımızda böyük ruh yüksəkliyi yaradıb.\n“Aprel döyüşləri bir daha sübut etdi ki, Azərbaycanın güclü ordusu var. Ordu və xalq birliyi vəhdət təşkil edir. İnanırıq ki, Cocuq Mərcanlıdan başlanan qayıdış Qarabağa böyük qayıdışla başa çatacaq. Azərbaycan bayrağı tezliklə işğal altında olan digər ərazilərimizdə də dalğalanacaq” – deyə M.Məmmədov bildirib.\nDigər çıxış edənlər də Vətənimizin müdafiəçilərini Silahlı Qüvvələr Günü münasibətilə təbrik edib, işğal altında olan bütün torpaqlarımızın Prezident, Ali Baş Komandan İlham Əliyevin qətiyyəti, Azərbaycan Ordusunun gücü sayəsində azad olunacağına əminliklərini ifadə ediblər.\nTədbirdə xidmətdə fərqlənən zabit və əsgərlərə rayon icra hakimiyyəti tərəfindən fəxri fərman və qiymətli hədiyyələr, Qarabağ Regional Bilik Evi tərəfindən isə stolüstü idman oyunları və kitablar hədiyyə olunub.\nAZERTAG.AZ :Azərbaycan Ordusunun maddi-texniki bazası möhkəmlənib, döyüş qabiliyyəti artıb\nFüzuli ictimaiyyətinin nümayəndələri cəbhə xəttində xidmət edən əsgərlərlə görüşüblər\nTovuzda Silahlı Qüvvələr Günü qeyd olunub